














VNÚTORNÝ PREDPIS RIADENIA OBCE BABINEC Č. 1/2026

ZÁSADY
HOSPODÁRENIA A NAKLADANIA
S MAJETKOM OBCE BABINEC

PREAMBULA
Obec Babinec (ďalej aj „obec“ v príslušnom gramatickom tvare) je samostatný územný samosprávny a správny celok Slovenskej republiky. Je právnickou osobou, ktorá za podmienok ustanovených ustanoveniami osobitných predpisov,1 v súlade so Štatútom obce a v súlade so Zásadami hospodárenia a nakladania s majetkom obce samostatne hospodári  s  vlastným  majetkom  a majetkovými  právami.  Zásady  hospodárenia a nakladania s majetkom obce sú prejavom zodpovednosti orgánov obce vo vzťahu k transparentnosti, účelnosti a efektívnosti vymedzenia presných pravidiel pre využívanie majetku a majetkových práv obce Babinec.



ČASŤ PRVÁ
ÚVODNÉ USTANOVENIA


Článok 1 Predmet úpravy
(1) Zásady hospodárenia a nakladania s majetkom obce Babinec (ďalej aj „Zásady hospodárenia a nakladania s majetkom obce“, „Zásady“ v príslušnom gramatickom tvare)  ustanovujú  príslušnosť  orgánov  obce  pri  nakladaní  s majetkom  obce, s majetkovými právami obce a ustanovujú podrobnosti pre jednotlivé inštitúty, ktoré obec pri hospodárení a nakladaní s majetkom obce a majetkovými právami obce využíva.
(2) Zásady hospodárenia a nakladania s majetkom obce sú jedným z kľúčových vnútorných predpisov  riadenia  obce  v rámci  komplexnosti  agendy  regulácie  hospodárenia a nakladania  s majetkom  obce, dopĺňané  Zásadami  hospodárenia  a nakladania s finančnými prostriedkami obce a ďalšími vnútornými predpismi riadenia obce najmä pre finančné riadenie a finančnú kontrolu v obci, pre postup obce ako verejného obstarávateľa pri zadávaní zákaziek, pre vedenie účtovníctva obce, pre evidenciu, inventarizáciu a odpisovanie majetku obce.

Článok 2
Základné ustanovenia pre hospodárenie a nakladanie s majetkom obce
(1) Obec Babinec vykonáva úkony súvisiace s riadnym hospodárením s hnuteľným a nehnuteľným majetkom obce pri výkone samosprávy.2
(2) Majetok obce tvoria nehnuteľné veci a hnuteľné veci3 vrátane finančných prostriedkov,4 ako aj pohľadávky5 a iné majetkové práva, ktoré sú vo vlastníctve obce v súlade s ustanoveniami zákona o majetku obcí, alebo ktoré nadobudne obec do vlastníctva prechodom z majetku Slovenskej republiky v súlade s ustanoveniami zákona o majetku obcí alebo na základe ustanovení osobitného predpisu, alebo vlastnou činnosťou.6


1 zákon o obecnom zriadení, zákon o majetku obcí a ďalšie
2 § 4 odsek 3 písmeno a) zákona o obecnom zriadení
3 § 119 a nasledujúce Občianskeho zákonníka
4 § 2 odsek 13 zákona č. 492/2009 Z. z. o platobných službách a o zmene a doplnení niektorých zákonov v znení neskorších predpisov
5 § 488 Občianskeho zákonníka
6 § 1 odsek 2 zákona o majetku obcí

(3) Majetkové práva obce sú práva, ktoré vznikli obci z jej činnosti, alebo z činnosti subjektov zriadených obcou, alebo súvisia s majetkom obce. Za majetkové práva obce je treba považovať najmä právo k peňažným prostriedkom uloženým vo finančných inštitúciách, pohľadávky obce vyplývajúce najmä zo záväzkových vzťahov obce, z titulu náhrady škody, z majetkovej účasti obce v obchodných spoločnostiach, týkajúce sa miestnych daní a poplatkov, prípadných finančných sankcií uložených obcou, faktúry vystavené obcou a faktúry vystavené obci, obchodné podiely obce na majetku obchodných spoločností v ktorých má obec účasť, odplatné poskytovanie prác a výkonov, predkupné právo, vecné bremená.
(4) Orgány obce a organizácie zriadené obcou sú osobami povinnými hospodáriť s majetkom obce v prospech rozvoja obce a jej občanov a ochrany a tvorby životného prostredia.7
(5) Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať.8 Orgány obce a organizácie zriadené obcou sú osobami povinnými majetok obce zveľaďovať, chrániť a zhodnocovať, sú povinné najmä:9
a) udržiavať a užívať majetok,
b) chrániť majetok pred poškodením, zničením, stratou alebo zneužitím,
c) používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,
d) viesť majetok v účtovníctve.
(6) Obec hospodári s majetkom obce samostatne.
(7) Obec majetok obce účtuje, eviduje a inventarizuje v súlade s ustanoveniami osobitného predpisu,11 aj v súlade s ustanoveniami príslušných vnútorných predpisov riadenia obce.
(8) Obec je osobou povinnou vykonávať základnú finančnú kontrolu12 pred úkonmi súvisiacimi s hospodárením a nakladaním s majetkom obce. Obec je zároveň osobou povinnou vykonávať aj administratívnu finančnú kontrolu13 a osobou oprávnenou vykonávať finančnú kontrolu na mieste.14
(9) Obec je osobou oprávnenou vložiť majetok obce ako vklad do základného imania obchodnej spoločnosti, do kapitálového fondu obchodnej spoločnosti. Obec je osobou oprávnenou založiť zo svojho majetku právnickú osobu.15
(10) Obec je osobou oprávnenou byť poskytovateľom16 pomoci.
(11) Darovanie nehnuteľného majetku obce je neprípustné, ak ustanovenia osobitného predpisu neustanovujú inak.17




7 § 7 odsek 1 zákona o majetku obcí
8 § 8 odsek 3 zákona o obecnom zriadení
9 § 7 odsek 2 zákona o majetku obcí
10 § 21 zákona o rozpočtových pravidlách verejnej správy
11 najmä zákon o účtovníctve
12 § 7 odsek 1 zákona o finančnej kontrole
13 § 8 odsek 1 zákona o finančnej kontrole
14 § 9 odsek 1 zákona o finančnej kontrole
15 § 6 odsek 5 zákona o majetku obcí
16 § 5 odsek 1, § 6 odsek 2 zákona o štátnej pomoci
17 § 8 odsek 3 zákona o obecnom zriadení

(12) Obec je osobou povinnou pri nakladaní s majetkom obce skúmať, či na predmetný majetok obce nie je potrebné uplatniť ustanovenia osobitného predpisu.18
(13) Všetky právne úkony spojené s nakladaním s majetkom obce musia mať písomnú formu, inak sú neplatné.19 Zmluvy súvisiace s hospodárením a nakladaním s majetkom obce pripravuje obec (starosta obce, zamestnanec obce v rozsahu náplne práce). Starosta obce môže prípravou návrhu zmluvy poveriť aj inú osobu.
(14) Obec dbá, aby hospodárenie a nakladanie s majetkom obce bolo transparentné. Obec pri zverejňovaní  informácií a dokumentov súvisiacich s hospodárením a  nakladaním s majetkom obce postupuje v súlade s ustanoveniami osobitných predpisov20 aj v súlade s ustanoveniami vnútorného predpisu riadenia obce o postupe obce pri povinnom zverejňovaní informácií a dokumentov a pri povinnom sprístupňovaní informácií.
(15) Používanie pojmu „obec“ v ustanoveniach týchto Zásad je treba primerane vnímať aj ako
„vecne príslušný orgán obce“, alebo aj v personálnom vyjadrení „starosta obce“ ako jej štatutárny orgán, alebo ním poverený zamestnanec obce, alebo ním poverená ďalšia osoba.

Článok 3
Základná právna úprava pre hospodárenie a nakladanie s majetkom obce
Zásady hospodárenia a nakladania s majetkom obce Babinec ustanovujú príslušnosť orgánov obce pri nakladaní s majetkom obce, s majetkovými právami obce a ustanovujú podrobnosti pre jednotlivé inštitúty, ktoré obec pri hospodárení a nakladaní s majetkom obce a majetkovými právami obce využíva v súlade s ustanoveniami všeobecných a osobitných predpisov, najmä:
a) zákon SNR č. 369/1990 Zb. o obecnom zriadení v znení neskorších predpisov (ďalej aj „zákon o obecnom zriadení“),
b) zákon SNR č. 138/1991 Zb. o majetku obcí v znení neskorších predpisov (ďalej aj
„zákon o majetku obcí“),
c) zákon č. 40/1964 Zb. Občiansky zákonník v znení neskorších predpisov (ďalej aj
„Občiansky zákonník“),
d) zákon č. 513/1991 Zb. Obchodný zákonník v znení neskorších predpisov (ďalej aj
„Obchodný zákonník“),
e) zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej aj „zákon o rozpočtových pravidlách územnej samosprávy“),
f) zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej aj „zákon rozpočtových pravidlách verejnej správy“),
g) zákon č. 431/2002 Z. z. o účtovníctve v znení neskorších predpisov (ďalej aj „zákon o účtovníctve“),
h) zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej aj „zákon o finančnej kontrole“),
i) zákon č. 527/2002 Z. z. o dobrovoľných dražbách a o doplnení zákona SNR č. 323/1992 Zb. o notároch a notárskej činnosti (Notársky poriadok) v znení neskorších predpisov (ďalej aj „zákon o dobrovoľných dražbách“),

18 zákon č. 49/2002 Z. z. o ochrane pamiatkového fondu v znení neskorších predpisov
19 § 6 odsek 6 zákona o majetku obcí
20 najmä zákon o obecnom zriadení, zákon o majetku obcí, zákon o slobodnom prístupe k informáciám

j) vyhláška Ministerstva spravodlivosti SR č. 492/2004 Z. z. o stanovení všeobecnej hodnoty majetku v znení neskorších predpisov (ďalej aj „vyhláška o stanovení hodnoty majetku“),
k) zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o verejnom obstarávaní“),
l) zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj „zákon o registri partnerov verejného sektora“),
m) zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov (ďalej aj „zákon o registri mimovládnych organizácií“),
n) zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov (ďalej aj „zákon o katastri nehnuteľností“),
o) zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (ďalej aj „zákon o nájme poľnohospodárskych pozemkov“),
p) zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov (ďalej aj „zákon o archívoch a registratúrach“),
q) zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej aj „zákon o slobodnom prístupe k informáciám“),
r) zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej aj „zákon o e-Governmente“),
s) zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov (ďalej aj „zákon o štátnej pomoci“),
t) zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj „zákon o ochrane osobných údajov“),
u) zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov (ďalej aj
„zákon proti byrokracii“).

Článok 4
Príslušnosť orgánov obce pri hospodárení a nakladaní s majetkom obce
(1) Rozhodovať	o hospodárení	a	nakladaní	s majetkom	obce	Babinec	a  s majetkovými právami obce Babinec sú oprávnené orgány obce Babinec:21
a) Obecné zastupiteľstvo obce Babinec (ďalej aj „obecné zastupiteľstvo obce“
v príslušnom gramatickom tvare),
b) starosta obce Babinec (ďalej aj „starosta obce“ v príslušnom gramatickom tvare).



21 § 10 odsek 1 zákona o obecnom zriadení

(2) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:22
a) úkonoch ktoré majú za následok skončenie povinnosti obce zachovať účelové určenie majetku ktorý nadobudla podľa ustanovení osobitného predpisu23 a ktorý ku dňu prechodu majetku SR na obec slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti,24 konkrétne:
1. o zmene účelového určenia majetku obce uvedeného v ustanovení osobitného predpisu,
2. o vklade majetku obce uvedeného v ustanovení osobitného predpisu do obchodnej spoločnosti alebo o jeho použití na založenie inej právnickej osoby,
3. o prebytočnosti nehnuteľnej veci uvedenej v ustanovení osobitného predpisu,
4. o prebytočnosti, alebo neupotrebiteľnosti hnuteľnej veci uvedenej v ustanovení osobitného predpisu, ak jej zostatková cena je vyššia ako 3 500,00 €,
b) spôsobe prevodu vlastníctva nehnuteľného majetku obce okrem výnimiek,25
c) podmienkach obchodnej verejnej súťaže, ak sa má prevod vlastníctva nehnuteľného majetku obce realizovať na základe obchodnej verejnej súťaže,26
d) prevode vlastníctva nehnuteľného majetku obce, ak sa realizuje priamym predajom alebo obchodnou verejnou súťažou, ak v podmienkach tejto súťaže nebola určená požadovaná cena nehnuteľného majetku obce,27
e) prevode vlastníctva hnuteľného majetku obce, ak hodnota hnuteľného majetku obce je vyššia ako 5 000,00 €,28
f) nakladaní s majetkovými právami obce v rozsahu:29
1. o nakladaní s finančnými prostriedkami obce, bezhotovostne alebo hotovostne, prevyšujúcimi hodnotu 5 000,00 €; to neplatí, ak nakladanie s finančnými prostriedkami prevyšujúcimi uvedenú hodnotu je v príslušnosti starostu obce na základe a v súlade so schváleným rozpočtom obce alebo v súlade s upraveným rozpočtom obce alebo z iných dôvodov,30
2. o nakladaní s ostatnými majetkovými právami obce prevyšujúcimi hodnotu
5 000,00 €; to neplatí, ak nakladanie s majetkovými právami prevyšujúcimi uvedenú hodnotu je v príslušnosti starostu obce na základe a v súlade so schváleným rozpočtom obce alebo v súlade s upraveným rozpočtom obce alebo z iných dôvodov;31 hodnota majetkového práva vyplývajúceho zo záväzkovo- právneho vzťahu je hodnota majetkového práva určená za celú dobu trvania záväzkovo-právneho vzťahu,
3. o upustení od vymáhania majetkového práva obce prevyšujúceho hodnotu 1 000,00 €,

22 najmä § 9 odsek 2 a ďalšie ustanovenia zákona o majetku obcí
23 § 2b odsek 1, § 2c zákona o majetku obcí
24 § 7a odsek 2 zákona o majetku obcí
25 § 9 odsek 2 písmeno a) zákona o majetku obcí
26 § 9 odsek 2 písmeno b) zákona o majetku obcí
27 § 9 odsek 2 písmeno c) zákona o majetku obcí
28 § 9 odsek 2 písmeno d) zákona o majetku obcí
29 § 9 odsek 2 písmeno e) zákon o majetku obcí
30 § 11 zákona o rozpočtových pravidlách územnej samosprávy
31 § 11 zákona o rozpočtových pravidlách územnej samosprávy

4. o upustení od vymáhania sankcie, alebo povolenie úľavy zo sankcie32 prevyšujúcej hodnotu 1 000,00 €,
g) vklade majetku obce do majetku zakladaných alebo existujúcich obchodných spoločností,33
h) zámere realizovať zlepšenie energetickej efektívnosti budovy alebo zariadenia vo vlastníctve obce prostredníctvom energetickej služby s garantovanou úsporou energie poskytovanej na základe zmluvy o energetickej efektívnosti pre verejný sektor.34
(3) Obecnému zastupiteľstvu obce Babinec je prijatím uznesenia trojpätinovou väčšinou hlasov všetkých poslancov obecného zastupiteľstva obce vyhradené rozhodovať o:
a) koncesných zmluvách na uskutočnenie stavebných prác alebo koncesných zmluvách na poskytnutie služby uzatvorených podľa ustanovení osobitného predpisu,35
b) prevode vlastníctva majetku obce z dôvodu hodného osobitného zreteľa,36
c) nájme majetku obce z dôvodu hodného osobitného zreteľa.37
(4) Obecnému zastupiteľstvu obce Babinec je v súlade s ustanoveniami osobitných predpisov38 a v súlade s ustanoveniami Štatútu obce Babinec, prijatím uznesenia obecného zastupiteľstva obce vyhradené rozhodovať aj o ďalších úkonoch pri jednotlivých  inštitútoch hospodárenia a smerujúcich k nakladaniu s majetkom obce a majetkovými právami obce v rozsahu ustanovení týchto Zásad.
(5) Podmienky,  postupy  a  úkony  pri  hospodárení  a  nakladaní  s majetkom  obce a s majetkovými právami obce, o ktorých rozhodovať je v súlade s ustanoveniami osobitných predpisov, v súlade s ustanoveniami Štatútu obce Babinec a v súlade s ustanoveniami týchto Zásad vyhradené obecnému zastupiteľstvu obce a ktoré by vykonal, realizoval starosta obce bez predchádzajúceho rozhodnutia obecného zastupiteľstva obce obec nezaväzujú.
(6) Úkon starostu obce v súvislosti s hospodárením a nakladaním s majetkom obce a s majetkovými právami obce nad rámec príslušnosti ktorá je mu vyhradená ustanoveniami osobitných predpisov, ustanoveniami Štatútu obce Babinec alebo ustanoveniami týchto Zásad, pri ktorom sa vyžaduje rozhodnutie obecného zastupiteľstva obce nevyvolá právne účinky.
(7) Obecné zastupiteľstvo obce Babinec je vecne príslušné rozhodovať o hospodárení a nakladaní s majetkom obce a s majetkovými právami obce aj vo veciach, na ktoré ustanovenia osobitných predpisov, ustanovenia Štatútu obce Babinec ani ustanovenia týchto Zásad nepamätajú len za podmienky, ak je nepochybné, že toto hospodárenie a nakladanie s majetkom obce a s majetkovými právami obce má pre obec charakter najdôležitejšieho úkonu týkajúceho sa majetku obce.39 Charakter najdôležitejšieho úkonu týkajúceho sa majetku obce obecné zastupiteľstvo obce konštatuje prijatím samostatného uznesenia nadpolovičnou väčšinou hlasov prítomných poslancov obecného zastupiteľstva obce pred samotným rozhodovaním o hospodárení a

32 § 157 odsek 5 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov
33 § 9 odsek 2 písmeno f) zákona o majetku obcí
34 § 9 odsek 2 písmeno h) zákona o majetku obcí
35 § 9 odsek 2 písmeno g) zákona o majetku obcí
36 § 9a odsek 15 písmeno f) zákona o majetku obcí
37 § 9aa odsek 2 písmeno e) zákona o majetku obcí
38 najmä zákon o obecnom zriadení, zákon o majetku obcí a ďalšie
39 § 11 odsek 4 písmeno a) zákona o obecnom zriadení

nakladaní s majetkom obce, ktorého sa toto vyhradenie vecnej príslušnosti obecného zastupiteľstva obce dotýka.
(8) Obecné zastupiteľstvo obce Babinec kontroluje hospodárenie s majetkom obce40 v súlade s ustanoveniami Pravidiel kontrolnej činnosti v obci Babinec.
(9) Starosta obce Babinec pri hospodárení a nakladaní s majetkom obce:
a) rozhoduje o úkonoch a vo veciach upravených ustanoveniami týchto Zásad,
b) rozhoduje o všetkých úkonoch a vo všetkých veciach, o ktorých rozhodovať nie je ustanoveniami všeobecného alebo osobitného predpisu, ustanoveniami Štatútu obce alebo ustanoveniami týchto Zásad explicitne vyhradené obecnému zastupiteľstvu obce,
c) nakladá s finančnými prostriedkami obce a s majetkovými právami obce na základe a v súlade so schváleným rozpočtom obce alebo v súlade s upraveným rozpočtom obce alebo v súlade s pravidlami pre hospodárenie v rozpočtovom provizóriu.
(10) Orgán obce Babinec, ktorý je v súlade s ustanoveniami osobitných predpisov, v súlade s ustanoveniami Štatútu obce Babinec a s ustanoveniami týchto Zásad vecne príslušný rozhodovať o podmienkach, postupoch a úkonoch pri hospodárení a nakladaní s majetkom obce a s majetkovými právami obce a rozhodovať o vstupe do právneho vzťahu, je vecne príslušný rozhodovať aj o všetkých zmenách podmienok, postupov a úkonov pri hospodárení a nakladaní s majetkom obce a s majetkovými právami obce, aj o zmenách a ukončení právneho vzťahu.



ČASŤ DRUHÁ
NADOBÚDANIE MAJETKU DO VLASTNÍCTVA OBCE


Článok 5
(1) Obec je osobou oprávnenou nadobudnúť do vlastníctva nehnuteľné veci a hnuteľné veci vrátane finančných prostriedkov, ako aj pohľadávky a iné majetkové práva (ďalej aj
„majetok obce“ v príslušnom gramatickom tvare) odplatne alebo bezodplatne, od fyzických osôb, od právnických osôb aj od štátu. Odplatné nadobúdanie majetku do vlastníctva obce je zo strany obce nakladaním s finančnými prostriedkami obce.
(2) Obecnému zastupiteľstvu obce Babinec je pri nadobúdaní majetku do vlastníctva obce prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:
a) úkonoch smerujúcich k nadobudnutiu každého nehnuteľného majetku obcou do vlastníctva obce alebo vlastnou činnosťou správcu majetku obce do vlastníctva obce, vrátane bezodplatného nadobudnutia,
b) úkonoch smerujúcich k bezodplatnému nadobudnutiu každého hnuteľného majetku obcou do vlastníctva obce, ak zostatková hodnota hnuteľného majetku prevyšuje 5 000,00 €.
Príslušnosť orgánov obce Babinec upravená ustanoveniami Článku 4 týchto Zásad nie je týmto dotknutá.
(3) Obec je pri nadobúdaní vlastníctva majetku osobou povinnou postupovať v súlade s ustanoveniami osobitného predpisu41 a v súlade s ustanoveniami ďalších vnútorných

40 § 11 odsek 4 písmeno a) zákona o obecnom zriadení

predpisov riadenia obce najmä pre finančné riadenie a finančnú kontrolu v obci a pre postup obce ako verejného obstarávateľa pri zadávaní zákaziek.
(4) Obec nadobudnutý majetok účtuje, eviduje, odpisuje a pravidelne inventarizuje v súlade s ustanoveniami osobitných predpisov42 aj v súlade s ustanoveniami príslušných vnútorných predpisov riadenia obce.



ČASŤ TRETIA
SPRÁVA MAJETKU OBCE


Článok 6
Spoločné ustanovenia pre správu majetku obce
(1) Správa majetku obce je súhrn oprávnení a povinností správcu k tej časti majetku obce, ktorú mu obec zverila do správy alebo ktorú správca nadobudol vlastnou činnosťou. Správca majetku obce je oprávnený a zároveň povinný majetok obce držať, užívať na plnenie úloh v rámci predmetu činnosti alebo v súvislosti s ním, brať z neho úžitky, udržiavať ho v užívaniaschopnom stave, zhodnocovať ho a nakladať s ním v súlade s ustanoveniami osobitného predpisu43 aj v súlade s ustanoveniami týchto Zásad.44
(2) Obec je osobou oprávnenou spravovať svoj majetok len prostredníctvom rozpočtovej organizácie alebo príspevkovej organizácie ktorú zriadila (ďalej aj „správca majetku obce“ v príslušnom gramatickom tvare).45
(3) Správa majetku obce vzniká:46
a) zverením majetku obce do správy správcu,
b) prevodom správy majetku obce,
c) nadobudnutím majetku do vlastníctva obce vlastnou činnosťou správcu.
(4) Majetok obce zverený správcovi majetku do správy obec vymedzuje v zriaďovacej listine.47 O odovzdaní a prevzatí majetku obce do správy sa vyhotoví Protokol o odovzdaní a prevzatí majetku obce do správy.
(5) Obec je osobou oprávnenou zmluvou o prevode majetku obce do správy zveriť správcovi majetku do správy aj ďalší majetok obce za podmienky, ak zverením majetku obce do správy dôjde k jeho hospodárnejšiemu a účelnejšiemu využitiu. O odovzdaní a prevzatí ďalšieho majetku obce do správy sa vyhotoví Protokol o odovzdaní a prevzatí majetku obce do správy. Zverenie nehnuteľného majetku obce do správy je predmetom zápisu do katastra nehnuteľností.
(6) Obec je osobou oprávnenou odňať správcovi majetku obce správu majetku obce alebo jeho časti ak:
a) odňatím správy dôjde k hospodárnejšiemu a účelnejšiemu využitiu majetku obce,

41 zákon o verejnom obstarávaní
42 najmä zákon o účtovníctve
43 zákon o majetku obcí
44 § 6 odsek 3 zákona o majetku obcí
45 § 6 odsek 1 zákona o majetku obcí
46 § 6a odsek 1 zákona o majetku obcí
47 § 21 odsek 9 písmeno g) zákona o rozpočtových pravidlách verejnej správy, § 22 odsek 2 písmeno i)
zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

b) správca majetku obce nenakladá s majetkom obce hospodárne, efektívne a účelne,
c) správca majetku obce pri správe majetku obce nedodržiava alebo porušuje ustanovenia príslušných všeobecných a osobitných predpisov a ustanovenia týchto Zásad,
d) správca majetku nepotrebuje pre plnenie svojich úloh majetok obce alebo jeho časť a majetok obce v správe sa stal pre správcu majetku obce prebytočným alebo neupotrebiteľným.
(7) O odovzdaní majetku obce odňatého správcovi majetku obce zo správy sa vyhotoví Protokol o odovzdaní a prevzatí majetku obce zo správy. Odňatie správy nehnuteľného majetku obce je predmetom zápisu do katastra nehnuteľností.
(8) Štatutárnym orgánom správcu majetku obce je riaditeľ rozpočtovej organizácie.
(9) Prevod správy majetku obce sa medzi správcami majetku obce uskutočňuje zmluvou o prevode správy majetku obce. Zmluva o prevode správy majetku obce musí mať písomnú formu  a musí obsahovať okrem obligatórnych náležitostí48 aj presné a nezameniteľné vymedzenie predmetu prevodu, účel jeho využitia, spôsob a deň prevodu a dohodnutú cenu, ak je prevod odplatný. Na platnosť zmluvy o prevode správy majetku obce sa vyžaduje súhlas obce.49

Článok 7
Príslušnosť orgánov obce pre správu majetku obce
(1) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:
a) zverení ďalšieho majetku obce do správy,
b) odňatí správy majetku obce alebo jeho časti,
c) podmienkach a výške úhrad za krátkodobý nájom majetku obce v správe a za nájom hnuteľnej veci v správe s nižšou cenou,
d) úkonoch smerujúcich k prenechaniu majetku obce v správe do nájmu, ak na rozhodovanie o nájme majetku obce v správe nie je vecne príslušný štatutárny orgán správcu majetku obce v súlade s ustanoveniami týchto Zásad.
(2) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o prevode správy majetku obce medzi správcami.
(3) Príslušnosť orgánov obce Babinec upravená ustanoveniami Článku 4 týchto Zásad nie je týmto dotknutá.

Článok 8
Povinnosti správcu majetku obce pri správe majetku obce
(1) Správca majetku obce Babinec je osobou povinnou:
a) majetok obce udržiavať, chrániť, zhodnocovať,
b) majetok obce viesť v predpísanej evidencii,
c) predkladať obecnému zastupiteľstvu obce správu o hospodárení s majetkom obce najmenej jedenkrát ročne, alebo podľa harmonogramu schváleného obecným zastupiteľstvom obce, alebo podľa potreby ak o tom rozhodne obecné zastupiteľstvo obce prijatím uznesenia,,
d) vykonávať pravidelnú inventarizáciu majetku obce najmenej jedenkrát ročne,

48 § 43 – § 51 Občianskeho zákonníka
49 § 6a odsek 3 zákona o majetku obcí

e) pri úkonoch smerujúcich ku krátkodobému nájmu majetku obce v správe postupovať primerane v súlade s ustanoveniami osobitného predpisu50 a týchto Zásad,
f) zabezpečiť uplatňovanie majetkových práv včas a vzniknuté pohľadávky vymáhať,
g) umožniť kontrolu majetku obce orgánom obce a hlavnému kontrolórovi obce.
(2) Správca majetku obce Babinec nie je osobou oprávnenou majetok obce scudziť, zaťažiť, dať do zálohy ani poskytnúť na zabezpečenie svojich záväzkov.
(3) Správca majetku obce Babinec nie je osobou oprávnenou nadobudnúť majetok obce do svojho vlastníctva. Majetok, ktorý správca nadobúda do správy, je vlastníctvom obce.
(4) Správca majetku obce vykonáva právne úkony pri správe majetku obce v mene obce. Správca majetku koná v mene obce pred súdmi a inými orgánmi vo veciach, ktoré sa týkajú majetku obce, ktorý spravuje.51

Článok 9
Nájom majetku obce v správe
(1) Príjem z nájmu majetku obce v správe je príjmom do rozpočtu obce.54
(2) Zmluva o nájme majetku obce v správe musí byť vyhotovená najmenej v troch origináloch, z ktorých jeden originál zmluvy je súčasťou registratúry obce, druhý originál je súčasťou registratúry správcu majetku obce.
(3) Zmluvu o nájme majetku obce v správe správca majetku obce zverejní v Centrálnom registri zmlúv a na svojom webovom sídle.55

























50 zákon o majetku obcí
51 § 6 odsek 4 zákona o majetku obcí
52 § 6 odsek 11 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
53 zákon o majetku obcí
54 § 6 odseky 3, 4 zákona o majetku obcí
55 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov

ČASŤ ŠTVRTÁ
PREBYTOČNÝ A NEUPOTREBITEĽNÝ MAJETOK OBCE, VYRAĎOVANIE MAJETKU OBCE A JEHO LIKVIDÁCIA


Článok 10
Prebytočný a neupotrebiteľný majetok obce
(1) Prebytočný majetok obce je majetok obce, ktorý neslúži a ani v budúcnosti nebude slúžiť obci, alebo právnickým osobám zriadeným obcou na plnenie úloh obce, na plnenie úloh právnických osôb pre ktoré boli obcou zriadené, alebo v súvislosti s plnením úloh obce, alebo právnických osôb ňou zriadených.56
(2) Obec Babinec je osobou oprávnenou určiť majetok obce za prebytočný, ak:
a) majetok obce presahuje rozsah potrieb obce alebo potrieb správcu majetku obce, alebo
b) obec s využitím majetku obce v budúcnosti neuvažuje, alebo
c) majetok obce nebude možné / potrebné v budúcnosti využiť na verejné účely, podnikateľskú činnosť ani v rámci žiadnej oblasti výkonu samosprávy pre zabezpečenie všestranného rozvoja územia obce alebo potrieb obyvateľov obce.
(3) Neupotrebiteľný majetok obce je hnuteľný majetok obce, ktorý pre svoje úplné opotrebovanie alebo poškodenie, zrejmú zastaranosť alebo nehospodárnosť prevádzky, alebo z iných závažných dôvodov nemôže slúžiť svojmu účelu, alebo určeniu.57
(4) Obec Babinec je osobou oprávnenou určiť majetok obce za neupotrebiteľný, ak:
a) obec nenaložila úspešne s prebytočným hnuteľným majetkom obce v ponukovom konaní, alebo
b) majetok obce: dopravný prostriedok, stroj, prístroj, zariadenie je v súlade s odborným technickým posudkom neopraviteľný, nepoužiteľný, alebo jeho prevádzka nespĺňa kritéria bezpečnosti, alebo jeho oprava je nerentabilná, alebo
c) budovu alebo stavbu je potrebné v súlade s odborným posudkom odstrániť v záujme zabezpečenia bezpečnosti, alebo v dôsledku novej výstavby, prestavby alebo rozšírenia stavby.

Článok 11
Príslušnosť orgánov obce
pre rozhodovanie o prebytočnosti a neupotrebiteľnosti majetku obce
(1) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:
a) prebytočnosti nehnuteľnej veci v majetku obce uvedenej v ustanovení osobitného predpisu,58 na základe návrhu vyraďovacej komisie,
b) prebytočnosti, alebo neupotrebiteľnosti hnuteľnej veci v majetku obce uvedenej v ustanovení osobitného predpisu, ak jej zostatková cena je vyššia ako 3 500,00 €,59 na základe návrhu vyraďovacej komisie,
c) prebytočnosti nehnuteľného majetku obce, ktorý nie je účelovo určený v ustanovení osobitného predpisu,60 na základe návrhu vyraďovacej komisie,

56 primerane § 3 odsek 3 zákona č. 278/1993 Z. z. o správe majetku štátu v znení neskorších predpisov
57 primerane § 13b odsek 1 zákona č. 278/1993 Z. z. o správe majetku štátu v znení neskorších predpisov
58 § 7a odseky 1, 2 zákona o majetku obcí
59 § 7a odseky 1, 2 zákona o majetku obcí

d) prebytočnosti, alebo neupotrebiteľnosti hnuteľného majetku obce alebo hnuteľného majetku obce v správe, ktorý nie je účelovo určený v ustanovení osobitného predpisu,61 ak jeho zostatková cena je vyššia ako 3 500,00 €, na základe návrhu vyraďovacej komisie.
(2) Starosta obce Babinec rozhoduje o:
a) prebytočnosti, alebo neupotrebiteľnosti hnuteľnej veci v majetku obce uvedenej v ustanovení osobitného predpisu, ak jej zostatková cena je nižšia ako 3 500,00 € vrátane,62 na základe návrhu vyraďovacej komisie,
b) prebytočnosti, alebo neupotrebiteľnosti hnuteľného majetku obce alebo hnuteľného majetku obce v správe, ktorý nie je účelovo určený v ustanovení osobitného predpisu,63 ak jeho zostatková cena je nižšia ako 3 500,00 € vrátane, na základe návrhu vyraďovacej komisie.
(3) Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.

Článok 12
Spoločné ustanovenia
pre nakladanie s prebytočným a neupotrebiteľným majetkom obce
(1) Vecne príslušné orgány obce rozhodujú o určení majetku obce za prebytočný alebo neupotrebiteľný na základe rozhodnutia vyraďovacej komisie o návrhu na určenie majetku obce za prebytočný alebo neupotrebiteľný, podľa potreby, v časovo neobmedzených intervaloch, vždy najneskôr do tridsať dní od ukončenia fyzickej inventúry64 majetku obce a najmenej jedenkrát ročne.
(2) Vyraďovaciu komisiu zriadi a členov vyraďovacej komisie menuje orgán obce, ktorý je príslušný rozhodovať o prebytočnosti alebo neupotrebiteľnosti majetku obce.
(3) Vyraďovacia komisia má troch členov. Zasadnutie vyraďovacej komisie je neverejné. Vyraďovacia komisia je uznášaniaschopná, ak je na jej zasadnutí prítomná nadpolovičná väčšina všetkých jej členov. Vyraďovacia komisia prijíma rozhodnutia hlasovaním. Rozhodnutie vyraďovacej komisie je prijaté nadpolovičnou väčšinou hlasov prítomných členov.
(4) Návrh na určenie majetku obce za prebytočný alebo neupotrebiteľný v rozsahu rozhodnutia vyraďovacej komisie o návrhu na určenie majetku obce za prebytočný alebo neupotrebiteľný spracuje zamestnanec obce zodpovedný za účtovanie a evidenciu majetku obce.
(5) Rozhodnutie príslušného orgánu obce o prebytočnosti alebo neupotrebiteľnosti majetku obce má za následok jeho vyradenie z účtovnej evidencie.
(6) Obec je osobu oprávnenou previesť vlastníctvo prebytočného nehnuteľného majetku obce  na  inú  osobu  v súlade  s ustanoveniami  osobitného  predpisu65  a v súlade s ustanoveniami týchto Zásad.
(7) Obec je osobou oprávnenou darovať, alebo previesť práva k vyradenému hnuteľnému majetku obce na inú osobu, ak vyradený hnuteľný majetok ešte môže poslúžiť jej potrebám. Vyradený hnuteľný majetok obce, ktorý je opotrebovaný natoľko, že už

60 § 7a odsek 1 zákona o majetku obcí
61 § 7a odsek 1 zákona o majetku obcí
62 § 7a odsek 2 písmeno d) zákona o majetku obcí
63 § 7a odsek 1 zákona o majetku obcí
64 § 29, § 30 zákona o účtovníctve
65 zákon o majetku obcí

nemôže poslúžiť potrebám inej osoby obec zlikviduje ako odpad, alebo ako druhotnú surovinu. Doklad o tom ako bolo s vyradeným majetkom obce naložené je súčasťou registratúry obce.



ČASŤ PIATA
PREVOD VLASTNÍCTVA MAJETKU OBCE


Článok 13
Spoločné ustanovenia pre prevod vlastníctva majetku obce
(1) Obec je osobou povinnou prevod vlastníctva majetku obce vykonať:66
a) spôsobom obchodnej verejnej súťaže,67 alebo
b) dobrovoľnou dražbou,68 alebo
c) spôsobom priameho predaja,69
ak ustanovenia osobitného predpisu neustanovujú inak.70
(2) Fyzická osoba, alebo právnická osoba, ktorá má povinnosť zapisovať sa do registra partnerov verejnej správy71 je osobou oprávnenou nadobudnúť majetok obce až splnením povinnosti zápisu.72 Mimovládna nezisková organizácia, ktorá má povinnosť zapisovať sa73 do registra mimovládnych neziskových organizácií74 je osobou oprávnenou nadobudnúť majetok obce až splnením povinnosti zápisu zapisovaných údajov.75
(3) Ak obec prevádza spoluvlastnícky podiel k nehnuteľnosti, ponúkne tento podiel ostatným spoluvlastníkom.
(4) Prevod vlastníctva nehnuteľného majetku obce za cenu nižšiu ako je trhová cena je poskytnutím výhody príjemcovi v nepeňažnej forme nepriamou formou pomoci.76
(5) Návrh na začatie katastrálneho konania pri prevode vlastníctva nehnuteľného majetku obce, alebo pri zámene, zrušení a vysporiadaní podielového spoluvlastníctva podáva príslušnému okresnému úradu obec po úhrade kúpnej ceny v plnej výške.
(6) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené schváliť sadzobník minimálnych cien nehnuteľností vo vlastníctve obce, ak pre stanovenie ceny nehnuteľnosti nie je obligatórne stanovenie ceny vo výške všeobecnej hodnoty majetku podľa osobitného predpisu.77 Sadzobník minimálnych cien nehnuteľností vo vlastníctve obce zverejní obec na webovom sídle obce.



66 § 9a odsek 1 zákona o majetku obcí
67 § 9a odseky 3, 4, 5, 6, 7, 8 zákona o majetku obcí, § 281 - § 288 Obchodného zákonníka
68 zákon o dobrovoľných dražbách
69 najmä § 9a odseky 10, 11, 12, 13, 14 zákona o majetku obcí
70 najmä § 9a odseky 15, 16 zákona o majetku obcí
71 najmä § 2 a ďalšie zákona o registri partnerov verejného sektora
72 § 9a odsek 12 zákona o majetku obcí
73 § 2 odsek 2 zákona o registri mimovládnych organizácií
74 § 2 zákona o registri mimovládnych organizácií
75 § 6 odsek 2 zákona o registri mimovládnych organizácií
76 § 6 odsek 2 písmeno d) zákona o štátnej pomoci
77 vyhláška o stanovení hodnoty majetku

(7) Náklady na vypracovanie znaleckého posudku pri prevode vlastníctva majetku obce znáša kupujúci, ak orgán obce v rozsahu svojej príslušnosti pri hospodárení a nakladaní s majetkom obce upravenej ustanoveniami týchto Zásad nerozhodne inak.
(8) Správne poplatky súvisiace s katastrálnym konaním a ďalšie poplatky znáša kupujúci.
(9) Povinnosti a zodpovednosť obce upravené ustanoveniami osobitného predpisu78 nie sú ustanoveniami týchto Zásad o určení ceny pri prevode vlastníctva majetku obce dotknuté.

Článok 14
Zámer a spôsob prevodu vlastníctva majetku obce
(1) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o zámere a spôsobe prevodu vlastníctva majetku obce:
a) nehnuteľného majetku vo vlastníctve obce okrem výnimky,79
b) hnuteľného majetku vo vlastníctve obce v rozsahu svojej príslušnosti.80
Príslušnosť orgánov obce Babinec upravená ustanoveniami Článku 4 týchto Zásad nie je týmto dotknutá.
(2) Súčasťou uznesenia Obecného zastupiteľstva obce Babinec, ktorým Obecné zastupiteľstvo obce Babinec rozhodne o zámere a spôsobe prevodu vlastníctva majetku obce je:
a) výslovné  vyjadrenie  zámeru  prevodu  vlastníctva  majetku  obce  a presná a nezameniteľná identifikácia majetku obce najmenej v rozsahu:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
b) výslovne uvedený spôsob prevodu vlastníctva majetku obce:
1. v súlade s ustanovením § 9a odsek 1 písmeno a) zákona o majetku obcí spôsobom obchodnej verejnej súťaže, alebo
2. v súlade s ustanovením § 9a odsek 1 písmeno b) zákona o majetku obcí dobrovoľnou dražbou, alebo
3. v súlade s ustanovením § 9a odsek 1 písmeno c) zákona o majetku obcí spôsobom priameho predaja za cenu vo výške všeobecnej hodnoty majetku stanovenej podľa osobitného predpisu,81 alebo
4. v súlade s ustanovením § 9a odsek 15 písmeno f) zákona o majetku obcí z dôvodu hodného osobitného zreteľa za cenu vo výške všeobecnej hodnoty majetku stanovenej podľa osobitného predpisu,82 ak ustanovenie osobitného predpisu neupravuje inak,83 alebo

78 zákon o štátnej pomoci
79 § 9a odsek 15 písmeno a) zákona o majetku obcí
80 Článok 4 odsek 2 písmeno e) týchto Zásad
81 vyhláška o stanovení hodnoty majetku
82 vyhláška o stanovení hodnoty majetku
83 § 9a odsek 15 písmeno f) bod 3., odsek 16 zákona o majetku obce

5. v súlade s ustanovením § 9a odsek 15 písmeno b) zákona o majetku obcí ak ide o prevod pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou, alebo
6. v súlade s ustanovením § 9a odsek 15 písmeno c) zákona o majetku obcí ak ide o prevod podielu majetku obce, ktorým sa realizuje zákonné predkupné právo, alebo
c) ďalšie skutočnosti v súlade s ustanoveniami týchto Zásad.
(3) Zámer previesť vlastníctvo majetku obce a spôsob jeho prevodu obec zverejní.84

Článok 15
Príslušnosť orgánov obce
pre prevod vlastníctva majetku obce spôsobom obchodnej verejnej súťaže
(1) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené:
a) zriadiť Komisiu na vyhodnotenie súťažných návrhov obchodnej verejnej súťaže,
b) určiť členov Komisie na vyhodnotenie súťažných návrhov obchodnej verejnej súťaže v súlade s ustanoveniami týchto Zásad,
c) rozhodnúť o zmenách podmienok obchodnej verejnej súťaže, ak je toto právo v podmienkach obchodnej verejnej súťaže vyhradené,
d) rozhodnúť o zrušení obchodnej verejnej súťaže ak je toto právo v podmienkach obchodnej verejnej súťaže vyhradené, ak ustanovenia osobitného predpisu85 a týchto Zásad neustanovujú inak.
(2) Obecnému zastupiteľstvu obce Babinec je prijatím uznesenia nadpolovičnou väčšinou hlasov všetkých poslancov obecného zastupiteľstva obce vyhradené rozhodovať o zrušení obchodnej verejnej súťaže, ak sa podstatne zmenili okolnosti, za ktorých sa vyhlásila obchodná verejná súťaž alebo ak sa v priebehu obchodnej verejnej súťaže vyskytli výnimočné dôvody, pre ktoré nemožno od obce požadovať, aby v obchodnej verejnej súťaži pokračovala.86 Zrušenie obchodnej verejnej súťaže je možné len za podmienky ak je nepochybné, že okolnosti, za ktorých sa vyhlásila obchodná verejná súťaž sa zmenili podstatne alebo ak je nepochybné, že dôvody, pre ktoré nemožno od obce požadovať, aby v obchodnej verejnej súťaži pokračovala sú výnimočné. Charakter podstatnej zmeny okolností za ktorých sa vyhlásila konkrétna obchodná verejná súťaž alebo charakter výnimočného dôvodu pre ktorý nemožno od obce požadovať, aby v konkrétnej obchodnej verejnej súťaži pokračovala obecné zastupiteľstvo obce konštatuje prijatím samostatného uznesenia nadpolovičnou väčšinou hlasov prítomných poslancov obecného zastupiteľstva obce pred samotným rozhodovaním o zrušení obchodnej verejnej súťaže z uvedených dôvodov, ktorej sa toto dotýka.
(3) Starosta obce Babinec v rozsahu svojej príslušnosti v súlade s ustanoveniami týchto Zásad pri prevode vlastníctva hnuteľného majetku obce:87
a) rozhoduje o zámere previesť vlastníctvo hnuteľného majetku obce spôsobom obchodnej verejnej súťaže,
b) určí podmienky obchodnej verejnej súťaže,

84 § 9a odsek 2 zákona o majetku obcí
85 § 9a odsek 7 zákona o majetku obcí
86 § 9a odsek 7 zákona o majetku obcí
87 Článok 4 týchto Zásad

c) rozhodne o zriadení Komisie na vyhodnotenie súťažných návrhov obchodnej verejnej súťaže a menuje jej predsedu a členov,
d) rozhodne o zmenách podmienok obchodnej verejnej súťaže, ak si toto právo v podmienkach obchodnej verejnej súťaže vyhradil,
e) rozhodne o zrušení obchodnej verejnej súťaže, ak si toto právo v podmienkach obchodnej verejnej súťaže vyhradil.
(4) Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.

Článok 16
Komisia na vyhodnotenie súťažných návrhov obchodnej verejnej súťaže
(1) Komisia na vyhodnotenie súťažných návrhov obchodnej verejnej súťaže (ďalej aj
„komisia na vyhodnotenie súťaže“ v príslušnom gramatickom tvare) má troch členov.
(2) Komisiu na vyhodnotenie súťaže, ktorú zriadi obecné zastupiteľstvo obce tvorí zástupca starostu obce a dvaja členovia určení uznesením obecného zastupiteľstva obce. Zriadenie komisie na vyhodnotenie súťaže a určenie jej členov môže byť súčasťou uznesenia, ktorým obecné zastupiteľstvo obce schváli podmienky obchodnej verejnej súťaže. V súlade s uznesením obecného zastupiteľstva obce môžu byť členmi komisie na vyhodnotenie súťaže aj všetci poslanci obecného zastupiteľstva obce. Ak sú členmi komisie na vyhodnotenie súťaže výhradne všetci poslanci obecného zastupiteľstva obce, zasadnutie komisie na vyhodnotenie súťaže a jej rozhodovanie o súťažných návrhoch nie je rokovaním obecného zastupiteľstva obce.88 Ustanovenia tohto Článku o vylúčení členov komisie na vyhodnotenie súťaže nie sú týmto dotknuté.
(3) Komisiu na vyhodnotenie súťaže, o ktorej zriadení rozhodne starosta obce tvorí predseda a dvaja členovia z radov zamestnancov obce, ktorých starosta obce menuje pri zriadení komisie na vyhodnotenie súťaže. Ustanovenia tohto Článku o vylúčení členov komisie na vyhodnotenie súťaže nie sú týmto dotknuté.
(4) Členom komisie na vyhodnotenie súťaže nemôže byť navrhovateľ v obchodnej verejnej súťaži v rámci ktorej pôsobí ako člen komisie na vyhodnotenie súťaže, ani blízka osoba89 navrhovateľa. To platí len pre konkrétnu obchodnú verejnú súťaž. Ak sa člen komisie na vyhodnotenie súťaže dozvie o skutočnosti, ktorá zakladá jeho vylúčenie z komisie na vyhodnotenie súťaže alebo zakladá vylúčenie iného člena komisie na vyhodnotenie súťaže, je osobou povinnou bezodkladne oznámiť túto skutočnosť predsedovi komisie na vyhodnotenie súťaže. Predseda komisie na vyhodnotenie súťaže je osobou povinnou zabezpečiť doplnenie komisie na vyhodnotenie súťaže v súlade s ustanoveniami týchto Zásad.
(5) Predseda komisie na vyhodnotenie súťaže je jej členom a vedie zasadnutie komisie na vyhodnotenie súťaže. Ak sa predseda komisie na vyhodnotenie súťaže dozvie o skutočnosti, ktorá zakladá jeho vylúčenie z komisie na vyhodnotenie súťaže podľa predchádzajúceho odseku, obecné zastupiteľstvo obce určí predsedu z radov ostatných poslancov obecného zastupiteľstva obce, alebo starosta obce menuje z radov zamestnancov obce iného predsedu komisie na vyhodnotenie súťaže. Predseda komisie na vyhodnotenie súťaže je osobou oprávnenou prizvať na zasadnutie komisie na vyhodnotenie súťaže odborníka, odborníkov za účelom získania odborného stanoviska.


88 § 12 zákona o obecnom zriadení
89 § 116 Občianskeho zákonníka

(6) Zapisovateľ komisie na vyhodnotenie súťaže nie je jej členom a zodpovedá za organizačné a technické zabezpečenie činnosti komisie v súlade s ustanoveniami týchto Zásad. Zapisovateľa komisie na vyhodnotenie súťaže ustanoví starosta obce z radov zamestnancov obce.
(7) Zasadnutie komisie na vyhodnotenie súťaže je neverejné. Komisia na vyhodnotenie súťaže je uznášaniaschopná, ak je na jej zasadnutí prítomná nadpolovičná väčšina všetkých jej členov. Komisia na vyhodnotenie súťaže prijíma rozhodnutia hlasovaním. Rozhodnutie komisie na vyhodnotenie súťaže je prijaté nadpolovičnou väčšinou hlasov prítomných členov.
(8) Povinnosť mlčanlivosti členov, predsedu, zapisovateľa komisie na vyhodnotenie súťaže a prizvaných odborníkov vo vzťahu k tretím osobám najmä v rozsahu osobných údajov, obchodného, bankového a daňového tajomstva nie je ustanoveniami týchto Zásad dotknutá.

Článok 17
Prevod vlastníctva majetku obce spôsobom obchodnej verejnej súťaže
(1) Obchodná verejná súťaž na prevod vlastníctva majetku obce je vyhlásenie súťaže neurčitému počtu a neurčitému okruhu osôb o najvhodnejší návrh na uzavretie zmluvy o prevode vlastníctva majetku obce.90
(2) Obec Babinec je osobou povinnou upraviť podmienky obchodnej verejnej súťaže tak, aby boli zabezpečené požiadavky na transparentnú a nediskriminačnú súťaž a aby nebránili vytvoreniu čestného súťažného prostredia.91
(3) Podmienky obchodnej verejnej súťaže musia vždy obsahovať:
a) označenie vyhlasovateľa obchodnej verejnej súťaže: obec Babinec,
b) presnú a nezameniteľnú identifikáciu majetku obce, ktorý je predmetom obchodnej verejnej súťaže najmenej v rozsahu:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
c) určenie minimálnej kúpnej ceny a splatnosť kúpnej ceny; povinnosti obce upravené ustanoveniami osobitného predpisu92 týmto nie sú dotknuté,
d) lehotu na doručenie súťažných návrhov do obchodnej verejnej súťaže (ďalej aj
„súťažný návrh“ v príslušnom gramatickom tvare) obci ako vyhlasovateľovi (ďalej aj
„lehota na predkladanie súťažných návrhov“ v príslušnom gramatickom tvare),
e) spôsob predkladania súťažných návrhov:
1. prostredníctvom elektronickej schránky, alebo
2. v listinnej podobe do podateľne obce, ak záujemca nemá aktivovanú elektronickú schránku,
f) kritéria hodnotenia pre výber najvýhodnejšieho súťažného návrhu a ich poradie,

90 § 281 Obchodného zákonníka
91 § 9 odsek 2 písmeno b) zákona o majetku obcí
92 zákon o štátnej pomoci

g) lehotu na oznámenie a spôsob oznámenia výsledkov obchodnej verejnej súťaže,
h) vyhradenie práva obce meniť podmienky obchodnej verejnej súťaže,93
i) vyhradenie práva obce obchodnú verejnú súťaž zrušiť,94
j) priznanie navrhovateľom právo podať v rámci vyhlásenej obchodnej verejnej súťaže len jeden súťažný návrh,
k) priznanie navrhovateľom právo dopĺňať alebo meniť súťažný návrh len pred ukončením lehoty určenej v podmienkach obchodnej verejnej súťaže na predkladanie súťažných návrhov; doplnenie alebo zmena súťažného návrhu musí byť obci ako vyhlasovateľovi písomne doručená spôsobom určeným na predkladanie návrhov,
l) priznanie navrhovateľom právo dodatočne dopĺňať alebo meniť súťažný návrh po uplynutí lehoty určenej v podmienkach obchodnej verejnej súťaže na predkladanie súťažných návrhov len na základe výzvy obce ako vyhlasovateľa a v obcou stanovenej lehote,95
m) priznanie navrhovateľom právo súťažný návrh odvolať aj po uplynutí lehoty určenej v podmienkach súťaže pre predkladanie súťažných návrhov96 až do času prijatia úspešného súťažného návrhu;
n) zákaz podávať alternatívny súťažný návrh,
o) priznanie navrhovateľovi ktorého súťažný návrh bol komisiou na vyhodnotenie súťaže vyhodnotený ako najvýhodnejší právo odstúpiť od zmluvy aj bez uvedenia dôvodu do pätnástich dní odo dňa oznámenia o prijatí súťažného návrhu; povinnosť uhradiť zmluvnú pokutu v súlade s podmienkami obchodnej verejnej súťaže týmto nie je dotknutá,
p) povinnosť, aby súťažný návrh bol vyhotovený v slovenskom jazyku, alebo v českom jazyku a povinnosť aby požadované prílohy boli v slovenskom jazyku, alebo v českom jazyku; ak sú návrh, alebo niektorá z požadovaných príloh vyhotovené v inom jazyku, musia byť doplnené prekladom v súlade s ustanoveniami osobitného predpisu,97
q) ďalšie podmienky o ktorých rozhodne obecné zastupiteľstvo obce, najmä zloženie finančnej zábezpeky navrhovateľom a jej výška, podmienka aby súťažný návrh obsahoval vymedzenie účelu využívania prevádzaného majetku obce, podmienka aby súťažný návrh obsahoval súhlas so zriadením predkupného práva obce na prevádzaný majetok, podmienka aby súťažný návrh obsahoval označenie toho kto bude znášať náklady spojené s podaním návrhu na začatie katastrálneho konania a ďalšie podmienky.
(4) Súčasťou podmienok obchodnej verejnej súťaže môže byť aj určenie povinnosti navrhovateľom, aby súťažné návrhy predkladali na formulári zmluvy, ktorá bude súčasťou podmienok obchodnej verejnej súťaže.
(5) Súťažný návrh musí byť doplnený prílohami:
a) čestné vyhlásenie navrhovateľa, že vo vzťahu k obci ako vyhlasovateľovi alebo vo vzťahu k obcou zriadeným, alebo založeným právnickým osobám nemá žiadne záväzky po lehote splatnosti alebo po lehote plnenia,
b) čestné vyhlásenie navrhovateľa, že voči nemu nebolo začaté konkurzné konanie alebo reštrukturalizácia.

93 § 283 Obchodného zákonníka
94 § 9a odsek 7 zákona o majetku obcí, § 283 Obchodného zákonníka
95 § 285 odsek 2 Obchodného zákonníka
96 § 285 odsek 1 Obchodného zákonníka
97 zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov

(6) Obec prostredníctvom zamestnanca obce do pätnástich dní od schválenia podmienok obchodnej verejnej súťaže zverejní na úradnej tabuli obce,98 na webovom sídle obce a iným vhodným spôsobom:
a) zámer previesť vlastníctvom majetku obce spôsobom obchodnej verejnej súťaže,99
b) informáciu, kde sú uverejnené podmienky obchodnej verejnej súťaže;100 podmienky obchodnej verejnej súťaže zverejní obec najmenej na pätnásť dní pred uzávierkou na podávanie súťažných návrhov.101
(7) Starosta obce, alebo ním poverený zamestnanec obce umožní záujemcom vykonať obhliadku majetku obce ktorý je predmetom obchodnej verejnej súťaže a náhľad do relevantnej dokumentácie súvisiacej s predmetným majetkom obce.
(8) Zamestnanec obce, referent podateľne obce eviduje poradie došlých súťažných návrhov prostredníctvom elektronickej schránky a obálok doručených obci najmenej v rozsahu: dátum a čas prijatia súťažného návrhu, poradie súťažného návrhu a podpis referenta podateľne obce.
(9) Po uplynutí lehoty na predkladanie súťažných návrhov obci ako vyhlasovateľovi zapisovateľ komisie na vyhodnotenie súťaže prevezme od referenta podateľne všetky súťažné návrhy doručené prostredníctvom elektronickej schránky, všetky obálky so súťažnými návrhmi a uchová ich do času ich otvárania.
(10) Súťažné návrhy doručené prostredníctvom elektronickej schránky a obálky so súťažnými návrhmi doručené obci otvára predseda komisie na vyhodnotenie súťaže tak, aby bola dodržaná lehota na zverejnenie súťažných návrhov.102
(11) Navrhovatelia sú osobami oprávnenými zúčastniť sa otvárania súťažných návrhov doručených prostredníctvom elektronickej schránky a obálok so súťažnými návrhmi ak o to požiadajú. Zástupca navrhovateľa je osobou oprávnenou zúčastniť sa otvárania len na základe predloženého plnomocenstva.103
(12) Zapisovateľ komisie na vyhodnotenie súťaže do desiatich pracovných dní od uplynutia lehoty na predkladanie súťažných návrhov zabezpečí zverejnenie všetkých súťažných návrhov podaných do obchodnej verejnej súťaže na úradnej tabuli obce a na webovom sídle obce po dobu najmenej tridsať dní.104 Právo na ochranu osobných údajov a povinnosti obce pri ochrane osobných údajov 105 nie sú týmto dotknuté.
(13) Po uplynutí minimálnej lehoty na zverejnenie všetkých súťažných návrhov podaných do obchodnej verejnej súťaže komisia na vyhodnotenie súťaže overí, či jednotlivé súťažné návrhy spĺňajú podmienky obchodnej verejnej súťaže.
(14) Komisia na vyhodnotenie súťaže vylúči z vyhodnocovania:
a) súťažný návrh doručený obci ako vyhlasovateľovi po lehote určenej na predkladanie súťažných návrhov,
b) súťažné návrhy navrhovateľa, ktorý podá obci ako vyhlasovateľovi viac ako jeden súťažný návrh,



98 úradná tabuľa aj v súlade s § 34 odsek 2 zákona o e-Governmente
99 § 9a odsek 2 zákona o majetku obcí
100 § 9a odsek 2 zákona o majetku obcí
101 § 9a odsek 3 zákona o majetku obcí
102 § 9a odsek 4 zákona o majetku obcí
103 § 31 a nasledujúce Občianskeho zákonníka
104 § 9a odsek 4 zákona o majetku obcí
105 najmä zákon o ochrane osobných údajov

c) súťažný návrh, ktorý neobsahuje všetky požadované obsahové a formálne náležitosti a príslušné prílohy uvedené v podmienkach obchodnej verejnej súťaže na predkladanie súťažných návrhov,
d) súťažný návrh, ktorý nespĺňa niektorú z podmienok obchodnej verejnej súťaže na predkladanie súťažných návrhov,
e) súťažný návrh navrhovateľa, voči ktorému bolo začaté konkurzné konanie alebo reštrukturalizácia,
f) súťažný návrh navrhovateľa, ktorý má vo vzťahu k obci ako vyhlasovateľovi alebo vo vzťahu k obcou zriadeným, alebo založeným právnickým osobám záväzky po lehote splatnosti alebo po lehote plnenia,
g) súťažný návrh navrhovateľa, o ktorom obec ako vyhlasovateľ zistí, že navrhovateľ uviedol nepravdivé údaje, alebo uviedol nepravdivé údaje v prílohe súťažného návrhu;
h) návrh navrhovateľa ktorý obsahuje alternatívny návrh.
(15) Vylúčenie súťažného návrhu oznámi obec ako vyhlasovateľ obchodnej verejnej súťaže navrhovateľovi spolu s odôvodnením v lehote tridsať dní od vyhodnotenia súťažných návrhov.106
(16) Komisia na vyhodnotenie súťaže rozhodne o určení najvýhodnejšieho z predložených súťažných návrhov, tento súťažný návrh prijme a ostatné súťažné návrhy odmietne.
(17) Ak v podmienkach obchodenej verejnej súťaže bola určená požadovaná cena nehnuteľného majetku obce, rozhodnutie komisie na vyhodnotenie súťaže je pre obec záväzné. Rozhodnutie o prijatí najvýhodnejšieho z predložených súťažných návrhov je zároveň rozhodnutím o schválení prevodu vlastníctva majetku obce na základe obchodnej verejnej súťaže a je právnym titulom pre uzavretie zmluvy o prevode vlastníctva majetku obce. Predkladateľ najvýhodnejšieho súťažného návrhu v obchodnej verejnej súťaži má právny nárok na uzatvorenie zmluvy.107 Rozhodnutie komisie na vyhodnotenie súťaže ani zmluvu o prevode vlastníctva majetku obce na základe obchodnej verejnej súťaže obecné zastupiteľstvo obce neschvaľuje. O výsledku obchodnej verejnej súťaže informuje starosta obce obecné zastupiteľstvo obce na najbližšom zasadnutí obecného zastupiteľstva obce.
(18) Ak v podmienkach obchodenej verejnej súťaže nebola určená požadovaná cena nehnuteľného majetku obce, prevod vlastníctva nehnuteľného majetku obce schváli prijatím uznesenia nadpolovičnou väčšinou hlasov prítomných poslancov obecné zastupiteľstvo obce.108 Rozhodnutie obecného zastupiteľstva obce o schválení prevodu nehnuteľného majetku obce je právnym titulom pre uzavretie zmluvy o prevode vlastníctva nehnuteľného majetku obce. Predkladateľ má právny nárok na uzatvorenie zmluvy.109 Zmluvu o prevode vlastníctva majetku obce na základe obchodnej verejnej súťaže obecné zastupiteľstvo obce neschvaľuje. Rozhodnutie obecného zastupiteľstva obce o neschválení prevodu nehnuteľného majetku obce má za následok povinnosť obce ako vyhlasovateľa zrušiť obchodnú verejnú súťaž.110
(19) Zapisovateľ komisie na vyhodnotenie súťaže vyhotoví o vyhodnotení súťažných návrhov protokol, ktorý musí obsahovať najmä:
a) označenie predmetu obchodnej verejnej súťaže,

106 § 9a odsek 6 zákona o majetku obcí
107 § 287 odsek 1 Obchodného zákonníka
108 § 9 odsek 2 písmeno c) zákona o majetku obcí
109 § 287 odsek 1 Obchodného zákonníka
110 § 9a odsek 7 zákona o majetku obcí

b) celkový	počet	doručených	súťažných	návrhov	prostredníctvom	elektronickej schránky,
c) celkový počet doručených obálok,
d) záznam o porušenosti / neporušenosti obálok,
e) označenie navrhovateľov a obsah ich súťažných návrhov,
f) záznam o vyradení súťažných návrhov a dôvody ich vyradenia,
g) spôsob vyhodnocovania súťažných návrhov,
h) výber najvýhodnejšieho súťažného návrhu a odmietnutie ostatných súťažných návrhov,
i) ďalšie dôležité skutočnosti,
j) dátum a podpisy predsedu, členov a zapisovateľa komisie na vyhodnotenie súťaže.
(20) Zmluvu o prevode vlastníctva majetku obce obec zverejní v Centrálnom registri zmlúv a na webovom sídle obce.111
(21) Obec ako vyhlasovateľ v lehote a spôsobom upraveným v podmienkach obchodnej verejnej súťaže informuje navrhovateľov v obchodnej verejnej súťaži o jej výsledku.
(22) Obchodná verejná súťaž je ukončená prijatím najvýhodnejšieho z predložených súťažných návrhov.
(23) Obec ako vyhlasovateľ je osobou oprávnenou obchodnú verejnú súťaž zrušiť ak si to v podmienkach obchodnej verejnej súťaže vyhradila, alebo ak sa podstatne zmenili okolnosti za ktorých bola obchodná verejná súťaž vyhlásená, alebo ak sa v priebehu obchodnej verejnej súťaže vyskytli výnimočné dôvody pre ktoré nemožno od obce požadovať aby v obchodnej verejnej súťaži pokračovala.
(24) Obec je osobou povinnou zrušiť obchodnú verejnú súťaž, ak obecné zastupiteľstvo obce neschválilo prevod vlastníctva nehnuteľného majetku obce, u ktorého v podmienkach obchodnej verejnej súťaže nebola určená požadovaná cena nehnuteľného majetku obce.112
(25) Obec je osobou povinnou bezodkladne upovedomiť všetkých záujemcov o zrušení obchodnej verejnej súťaže s uvedením odôvodnenia jej zrušenia. Informáciu o zrušení obchodnej verejnej súťaže spolu s odôvodnením jej zrušenia zverejní obec ako vyhlasovateľ spôsobom ktorým vyhlásila jej podmienky.113
(26) Dokumentácia o priebehu obchodnej verejnej súťaže, vrátane protokolu o priebehu vyhodnocovania komisiou pre vyhodnotenie súťaže je súčasťou registratúry obce.

Článok 18
Prevod vlastníctva majetku obce dobrovoľnou dražbou
a príslušnosť orgánov obce pre prevod vlastníctva majetku obce dobrovoľnou dražbou
(1) Obec prostredníctvom zamestnanca obce zverejní na úradnej tabuli obce,114 na webovom sídle obce a iným vhodným spôsobom 115 zámer previesť vlastníctvo majetku obce dobrovoľnou dražbou a informáciu o mieste zverejnenia podmienok dobrovoľnej dražby.116



111 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov
112 § 9a odsek 7 zákona o majetku obcí
113 § 9a odsek 8 zákona o majetku obcí
114 úradná tabuľa aj v súlade s § 34 odsek 2 zákona o e-Governmente
115 § 9a odsek 2 zákona o majetku obcí
116 § 9a odsek 2 zákona o majetku obcí

(2) Udelením príklepu je dražba ukončená117 a zároveň nastáva prevod vlastníctva majetku obce. Príslušný orgán obce118 už prevod vlastníctva majetku obce neschvaľuje.
(3) O výsledku dobrovoľnej dražby informuje starosta obce obecné zastupiteľstvo obce na najbližšom zasadnutí obecného zastupiteľstva obce.
(4) Zmluvu o prevode vlastníctva majetku obce dobrovoľnou dražbou obecné zastupiteľstvo obce  neschvaľuje.  Zmluvu  o prevode  vlastníctva  majetku  obce  obec  zverejní v Centrálnom registri zmlúv a na webovom sídle obce.119

Článok 19
Príslušnosť orgánov obce
pre prevod vlastníctva majetku obce spôsobom priameho predaja
(1) Obecnému zastupiteľstvu obce Babinec  je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodnúť o:
a) určení lehoty na doručenie cenových ponúk záujemcov,
b) poradí cenových ponúk a určení záujemcu, ktorý ponúkol najvyššiu cenu.
(2) Starosta obce Babinec v rozsahu svojej príslušnosti v súlade s ustanoveniami týchto Zásad pri prevode vlastníctva hnuteľného majetku obce:120
a) rozhoduje o zámere previesť vlastníctvo hnuteľného majetku obce spôsobom priameho predaja,
b) určí lehotu na doručenie cenových ponúk záujemcov,
c) určí poradie cenových ponúk a určí záujemcu, ktorý ponúkol najvyššiu cenu.
(3) Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.

Článok 20
Prevod vlastníctva majetku obce spôsobom priameho predaja
(1) Rozhodnutie obce o zámere prevodu vlastníctva majetku obce spôsobom priameho predaja je výzvou obce neurčitému počtu a neurčitému okruhu záujemcov na predloženie cenových ponúk za účelom nadobudnutia vlastníctva majetku obce za cenu najmenej vo výške všeobecnej hodnoty majetku stanovenej podľa osobitného predpisu.121
(2) Stanovenie všeobecnej hodnoty majetku obce pri priamom predaji nesmie byť v deň schválenia prevodu obecným zastupiteľstvom obce staršie ako šesť mesiacov.122
(3) Obec nie je osobou oprávnenou previesť vlastníctvo majetku obce priamym predajom:
a) ak všeobecná hodnota majetku obce stanovená podľa osobitného predpisu presiahne 40 000,00 €,123
b) na fyzické osoby uvedené v ustanoveniach osobitného predpisu.124




117 § 20 odsek 11 zákona o dobrovoľných dražbách
118 Článok 4 týchto Zásad
119 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov
120 Článok 4 týchto Zásad
121 § 9a odsek 1 písmeno c) zákona o majetku obcí
122 § 9a odsek 10 zákona o majetku obcí
123 § 9a odsek 10 zákona o majetku obcí
124 § 9a odseky 13, 14 zákona o majetku obcí

(4) Obec prostredníctvom zamestnanca obce do pätnástich dní od schválenia zámeru previesť vlastníctvo majetku obce spôsobom priameho predaja najmenej na pätnásť dní125 zverejní na úradnej tabuli obce,126 na webovom sídle obce a iným vhodným spôsobom:
a) zámer predať majetok obce spôsobom priameho predaja; majetok obce, ktorý je predmetom priameho predaja musí byť presne a nezameniteľne identifikovaný127 najmenej v rozsahu:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
b) lehotu na doručenie cenových ponúk záujemcov, nie kratšiu ako tridsať dní.128
(5) Starosta obce, alebo ním poverený zamestnanec obce umožní záujemcom vykonať obhliadku majetku obce ktorý je predmetom priameho predaja a náhľad do relevantnej dokumentácie súvisiacej s predmetným majetkom obce.
(6) Cenové ponuky doručujú záujemcovia:
a) prostredníctvom elektronickej schránky, alebo
b) v listinnej podobe do podateľne obce, ak záujemca nemá aktivovanú elektronickú schránku.
(7) Zamestnanec obce, referent podateľne obce eviduje poradie došlých cenových ponúk prostredníctvom elektronickej schránky a obálok doručených obci najmenej v rozsahu: dátum a čas prijatia cenovej ponuky a podpis referenta podateľne obce.
(8) Starosta obce do desiatich pracovných dní od uplynutia lehoty na doručenie cenových ponúk zabezpečí zverejnenie cenových ponúk všetkých záujemcov na úradnej tabuli obce a na webovom sídle obce po dobu najmenej tridsať dní.129 Právo na ochranu osobných údajov a povinnosti obce pri ochrane osobných údajov 130 nie sú týmto dotknuté.
(9) Po uplynutí minimálnej lehoty na zverejnenie cenových ponúk všetkých záujemcov orgán obce Babinec v rozsahu svojej príslušnosti:131
a) overí, či cenové ponuky boli podané v lehote určenej na doručenie cenových ponúk záujemcov; na cenovú ponuku doručenú po lehote určenej na doručenie cenových ponúk sa neprihliada,
b) vyhodnotí cenové ponuky, určí ich poradie a určí záujemcu, ktorý ponúkol najvyššiu cenu.
(10) Jediným kritériom pre určenie poradia cenových ponúk záujemcov pri prevode vlastníctva majetku obce priamym predajom je najvyššia ponúknutá cena. Vyhodnotenie cenových ponúk a určenie záujemcu, ktorý ponúkol najvyššiu cenu zakladá povinnosť obce previesť vlastníctvo majetku obce v prospech záujemcu, ktorý ponúkol najvyššiu


125 § 9a odsek 10 zákona o majetku obcí
126 úradná tabuľa aj v súlade s § 34 odsek 2 zákona o e-Governmente
127 § 9a odsek 10 zákona o majetku obcí
128 § 9a odsek 10 zákona o majetku obcí
129 § 9a odsek 11 zákona o majetku obcí
130 najmä zákon o ochrane osobných údajov
131 Článok 4 týchto Zásad

cenu. Podanie cenovej ponuky s najvyššou cenou zakladá právny nárok pre záujemcu na prevod vlastníctva majetku obce v jeho prospech.132
(11) Uznesenie Obecného zastupiteľstva obce Babinec o určení záujemcu, ktorý ponúkol najvyššiu cenu a uznesenie o schválení prevodu vlastníctva nehnuteľného majetku obce priamym predajom133 musí primerane obsahovať najmenej:
a) presné označenie prevádzaného majetku obce nezameniteľným spôsobom:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
b) presné označenie nadobúdateľa majetku obce nezameniteľným spôsobom; ak nadobúdateľmi majetku obce sú manželia, ako nadobúdatelia musia byť označení obidvaja manželia, ak bezpodielové spoluvlastníctvo manželov nebolo zrušené alebo obmedzené; právo na ochranu osobných údajov a povinnosti obce pri ochrane osobných údajov 134 nie sú týmto dotknuté,
c) presné označenie konečnej ceny prevádzaného majetku obce,
d) ostatné obligatórne náležitosti konkrétneho zmluvného typu.
Na rozhodnutie starostu obce o určení záujemcu, ktorý ponúkol najvyššiu cenu sa toto ustanovenie použije primerane.
(12) Zmluvu o prevode vlastníctva majetku obce spôsobom priameho predaja obecné zastupiteľstvo obce neschvaľuje. Zmluvu o prevode vlastníctva majetku obce obec zverejní v Centrálnom registri zmlúv a na webovom sídle obce.135
(13) Dokumentácia o priebehu doručovania a vyhodnocovania cenových ponúk záujemcov je súčasťou registratúry obce.

Článok 21
Prevod vlastníctva majetku obce z dôvodu hodného osobitného zreteľa
(1) Obec je osobou oprávnenou previesť vlastníctvo majetku obce bez vykonania obchodnej verejnej súťaže, dobrovoľnej dražby alebo priameho predaja, z dôvodu hodného osobitného zreteľa,136 za cenu najmenej vo výške všeobecnej hodnoty majetku.137
(2) Všeobecná hodnota prevádzaného majetku je stanovená znaleckým posudkom, ktorý v deň schválenia prevodu vlastníctva majetku obce z dôvodu hodného osobitného zreteľa obecným zastupiteľstvom obce nie je starší ako deväť mesiacov.138
(3) Obec je osobou oprávnenou previesť vlastníctvo majetku obce z dôvodu hodného osobitného zreteľa aj bez stanovenia všeobecnej hodnoty znaleckým posudkom, ak na základe preukázateľného porovnania s obdobným majetkom obce alebo inou verejne

132 § 9a odsek 12 zákona o majetku obcí
133 § 9 odsek 2 písmeno c) zákona o majetku obcí
134 najmä zákon o ochrane osobných údajov
135 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov
136 § 9a odsek 15 písmeno f) zákona o majetku obcí
137 § 9a odsek 16 zákona o majetku obcí
138 § 9a odsek 15 písmeno f) bod 3. zákona o majetku obcí

dostupnou ponukou na predaj obdobnej veci obec zistí, že hodnota majetku obce ktorého vlastníctvo chce obec previesť z dôvodu hodného osobitného zreteľa neprevyšuje 3 000,00 €.139
(4) Obec je pri prevode vlastníctva majetku obce z dôvodu hodného osobitného zreteľa osobou oprávnenou:140
a) dohodnúť nižšiu kúpnu cenu ako je hodnota majetku obce zistená na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci,
b) dohodnúť nižšiu kúpnu cenu ako je všeobecná hodnota majetku obce za súčasného splnenia podmienky:141 ak je možné objektívne predpokladať, že majetok obce ktorý je predmetom zámeru prevodu vlastníctva obce z dôvodu hodného osobitného zreteľa vzhľadom na svoju výmeru, tvar, polohu, využívanie a možnosti využívania nebude v budúcnosti slúžiť na verejné účely, na podnikateľskú činnosť a na výkon samosprávy obce, zároveň ak je možné objektívne predpokladať že by tento majetok obce nemohla ani v budúcnosti účelne nadobudnúť iná osoba ako osoba na ktorú sa má majetok obce z dôvodu hodného osobitného zreteľa previesť a zároveň prevod vlastníctva majetku obce prispeje k účelnejšiemu využitiu majetku výhradne osoby označenej v zámere prevodu vlastníctva majetku obce ako osoba na ktorú sa má majetok obce z dôvodu hodného osobitného zreteľa previesť.
Oprávnením obce dohodnúť nižšiu kúpnu cenu pri prevode vlastníctva z dôvodu hodného osobitného zreteľa nie sú dotknuté povinnosti obce upravené ustanoveniami osobitného predpisu.142
(5) Obecnému zastupiteľstvu obce Babinec je pri prevode vlastníctva majetku obce z dôvodu hodného osobitného zreteľa prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodnúť o nižšej kúpnej cene.143 Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.
(6) Za dôvody hodné osobitného zreteľa pri prevode vlastníctva majetku obce je v podmienkach obce Babinec treba považovať najmä:144
a) ak prevod vlastníctva majetku obce prispeje k zabezpečeniu a rozvoju služieb a aktivít s verejnoprospešným účelom; za verejnoprospešný účel je treba považovať najmä podporu rozvoja etických a morálnych hodnôt, dostupnosť a rozvoj pracovných príležitostí, aktívnu podporu ochrany a zvýšenie ochrany životného prostredia, zvýšenie  ochrany pred mimoriadnymi udalosťami, podporu zážitkových možností a príležitostí v kultúre, osvete a v športe, podporu uchovania tradícií a rozvoja regionálnych zvykov, podporu prezentácie aktivít detí, seniorov a ďalších komunít obce a obyvateľov obce,
b) ak sa prevodom vlastníctva majetku obce prispeje k jeho účelnejšiemu využitiu alebo ak sa prispeje k účelnejšiemu využitiu majetku inej osoby; za účelnejšie využitie majetku je treba považovať najmä scelenie pozemkov s malou výmerou, účelnejšie usporiadanie vlastníctva pozemkov obce a pozemkov tretích osôb v nadväznosti na ich výmeru, tvar, polohu, využívanie a možnosti využívania,

139 § 9a odsek 15 písmeno f) bod 3. zákona o majetku obcí
140 § 9a odsek 16 zákona o majetku obcí
141 § 9 odsek 1 písmeno h) zákona o majetku obcí
142 zákon o štátnej pomoci
143 § 9a odsek 16 zákona o majetku obcí
144 § 9 odsek 1 písmeno i) zákona o majetku obcí

c) ak sa prevodom vlastníctva majetku obce podporia významné investície na území obce a v jej bezprostrednom okolí; za významné investície je treba považovať najmä výstavbu bytového domu pre väčší počet osôb, individuálnu výstavbu rodinných domov, výstavbu priemyselnej zóny, výstavbu cesty, dráhy, efektívnejšie využívanie verejných rozvodov a médií najmä vodovodnej sústavy, kanalizačnej sústavy, plynovej sústavy, elektrickej sústavy,
d) ďalšie dôvody, o ktorých pri výkone samosprávy rozhodne obecné zastupiteľstvo obce.
(7) Obec prostredníctvom zamestnanca obce najmenej na pätnásť dní pred schvaľovaním prevodu a najmenej do schválenia prevodu vlastníctva majetku obce z dôvodu hodného osobitného zreteľa zverejní na úradnej tabuli obce,145 na webovom sídle obce a iným vhodným spôsobom:146
a) zámer previesť majetok obce z dôvodu hodného osobitného zreteľa najmenej v rozsahu:
1. presné a nezameniteľné označenie majetku obce, ktorý je predmetom zámeru prevodu vlastníctva majetku obce:
a. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
b. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
2. presné a nezameniteľné označenie osoby, na ktorú má obec zámer vlastníctvo majetku obce previesť; ak nadobúdateľmi majetku obce sú manželia, ako nadobúdatelia musia byť označení obidvaja manželia, ak bezpodielové spoluvlastníctvo manželov nebolo zrušené alebo obmedzené; právo na ochranu osobných údajov a povinnosti obce pri ochrane osobných údajov 147 nie sú týmto dotknuté,
3. označenie ceny prevádzaného majetku obce,
4. výslovné zdôvodnenie v čom pre obec spočíva dôvod osobitného zreteľa, v súlade s ustanoveniami týchto Zásad a v súlade s uznesením obecného zastupiteľstva obce, ktorým obecné zastupiteľstvo obce rozhodlo o dôvode hodnom osobitného zreteľa,
b) všeobecnú hodnotu prevádzaného majetku obce.
(8) Uznesenie obecného zastupiteľstva obce ktorým obecné zastupiteľstvo obce rozhodlo o zámere prevodu vlastníctva majetku obce z dôvodu hodného osobitného zreteľa nezakladá právny nárok osoby označenej v uznesení, na schválenie prevodu vlastníctva majetku obce z dôvodu hodného osobitného zreteľa.
(9) Po uplynutí minimálnej lehoty na zverejnenie zámeru previesť majetok obce z dôvodu hodného osobitného zreteľa a všeobecnej hodnoty prevádzaného majetku obce Obecné zastupiteľstvo obce Babinec prijatím uznesenia trojpätinovou väčšinou všetkých


145 úradná tabuľa aj v súlade s § 34 odsek 2 zákona o e-Governmente
146 § 9a odsek 15 písmeno f) bod 1. zákona o majetku obcí
147 najmä zákon o ochrane osobných údajov

poslancov obecného zastupiteľstva obce rozhodne o prevode vlastníctva majetku obce z dôvodu hodného osobitného zreteľa.
(10) Uznesenie Obecného zastupiteľstva obce Babinec o schválení prevodu vlastníctva majetku obce z dôvodu hodného osobitného zreteľa musí obsahovať najmenej:
a) presné označenie prevádzaného majetku obce nezameniteľným spôsobom:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
b) presné označenie nadobúdateľa majetku obce nezameniteľným spôsobom; ak nadobúdateľmi majetku obce sú manželia, ako nadobúdatelia musia byť označení obidvaja manželia, ak bezpodielové spoluvlastníctvo manželov nebolo zrušené alebo obmedzené; právo na ochranu osobných údajov a povinnosti obce pri ochrane osobných údajov 148 nie sú týmto dotknuté,
c) presné označenie konečnej ceny prevádzaného majetku obce; ak sa majetok obce prevádza za nižšiu cenu ako je všeobecná hodnota prevádzaného majetku stanovená znaleckým posudkom, alebo ako je hodnota majetku obce zistená na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci, súčasťou uznesenia je aj výslovné uvedenie, že majetok obce sa prevádza v súlade s ustanovením § 9a odsek 16 zákona o majetku obcí za nižšiu cenu:
1. ako je hodnota majetku obce zistená na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci a výslovné odôvodnenie zníženia ceny, alebo
2. ako je všeobecná hodnota majetku a výslovné odôvodnenie zníženia ceny v súlade s ustanoveniami týchto Zásad,
d) výslovné zdôvodnenie v čom pre obec spočíva dôvod osobitného zreteľa, v súlade s ustanoveniami týchto Zásad,
e) ostatné obligatórne náležitosti konkrétneho zmluvného typu.
Ak sa prevod vlastníctva majetku obce uskutočňuje formou zámeny majetku, súčasťou uznesenia obecného zastupiteľstva obce musí byť aj presné označenie predmetu zámeny za majetok obce nezameniteľným spôsobom a výslovné vyjadrenie či sa zámena uskutočňuje bez ďalšieho finančného vyrovnania, alebo s ďalším finančným vyrovnaním a presne v akej výške.
(11) Zmluvu o prevode vlastníctva majetku obce z dôvodu hodného osobitného zreteľa obecné zastupiteľstvo obce neschvaľuje. Zmluvu o prevode vlastníctva majetku obce obec zverejní v Centrálnom registri zmlúv a na webovom sídle obce.149
(12) Dokumentácia o priebehu schvaľovania prevodu vlastníctva majetku obce z dôvodu hodného osobitného zreteľa je súčasťou registratúry obce.


148 najmä zákon o ochrane osobných údajov
149 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov

Článok 22
Prevod vlastníctva majetku obce pri ďalších zákonných výnimkách a príslušnosť orgánov obce pre prevod vlastníctva majetku obce
pri ďalších zákonných výnimkách
(1) Obec je osobou oprávnenou previesť vlastníctvo majetku obce bez vykonania obchodnej verejnej súťaže, dobrovoľnej dražby alebo priameho predaja aj pri prevode vlastníctva:150
a) nehnuteľného majetku, ktorý je obec povinná previesť podľa osobitného predpisu alebo ktorým sa realizuje právo na prednostný prevod podľa osobitného predpisu,
b) pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou,
c) podielu majetku obce, ktorým sa realizuje zákonné predkupné právo,
d) hnuteľnej veci, ktorej zostatková cena je nižšia ako 5 000,00 €,
e) nehnuteľného majetku obce do vlastníctva registrovaného sociálneho podniku ako formy investičnej pomoci
za cenu najmenej vo výške všeobecnej hodnoty majetku.151
(2) Rozhodnúť o prevode vlastníctva majetku obce Babinec bez vykonania obchodnej verejnej súťaže, dobrovoľnej dražby alebo priameho predaja pri prevode vlastníctva:
a) nehnuteľného majetku, ktorý je obec povinná previesť podľa osobitného predpisu alebo ktorým sa realizuje právo na prednostný prevod podľa osobitného predpisu,
b) pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou,
c) podielu majetku obce, ktorým sa realizuje zákonné predkupné právo,
d) nehnuteľného majetku obce do vlastníctva registrovaného sociálneho podniku ako formy investičnej pomoci
je prijatím uznesenia nadpolovičnou väčšinou hlasov prítomných poslancov Obecného zastupiteľstva obce Babinec vyhradené Obecnému zastupiteľstvu obce Babinec.
(3) O prevode vlastníctva majetku obce Babinec bez vykonania obchodnej verejnej súťaže, dobrovoľnej dražby alebo priameho predaja pri prevode vlastníctva hnuteľnej veci, ktorej zostatková cena je nižšia ako 5 000,00 € rozhoduje starosta obce.
(4) Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.
(5) Uznesenie Obecného zastupiteľstva obce Babinec o schválení prevodu vlastníctva majetku obce:
a) nehnuteľného majetku, ktorý je obec povinná previesť podľa osobitného predpisu alebo ktorým sa realizuje právo na prednostný prevod podľa osobitného predpisu,
b) pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou,
c) podielu majetku obce, ktorým sa realizuje zákonné predkupné právo,
d) nehnuteľného majetku obce do vlastníctva registrovaného sociálneho podniku ako formy investičnej pomoci
musí primerane obsahovať najmenej:
a) výslovné uvedenie uplatnenej zákonnej výnimky podľa ustanovenia § 9a odsek 15 písmeno a), alebo b), c) alebo e) zákona o majetku obcí, ktorú si obec Babinec pri prevode majetku obce uplatňuje,

150 § 9a odsek 15 písmená a), b), c), d), e) zákona o majetku obcí
151 § 9a odsek 16 zákona o majetku obcí

b) presné označenie prevádzaného majetku obce nezameniteľným spôsobom:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
c) presné označenie nadobúdateľa majetku obce nezameniteľným spôsobom; ak nadobúdateľmi majetku obce sú manželia, ako nadobúdatelia musia byť označení obidvaja manželia, ak bezpodielové spoluvlastníctvo manželov nebolo zrušené alebo obmedzené; právo na ochranu osobných údajov a povinnosti obce pri ochrane osobných údajov 152 nie sú týmto dotknuté,
d) presné označenie konečnej ceny prevádzaného majetku obce, najmenej vo výške všeobecnej hodnoty majetku, okrem prevodu vlastníctva nehnuteľného majetku obce do vlastníctva registrovaného sociálneho podniku ako formy investičnej pomoci, kedy je obec osobou oprávnenou dohodnúť nižšiu kúpnu cenu ako je všeobecná hodnota majetku, alebo hodnota majetku obce zistená na základe porovnateľného porovnania,153
e) ostatné obligatórne náležitosti konkrétneho zmluvného typu.
Na rozhodnutie starostu obce o prevode vlastníctva hnuteľnej veci, ktorej zostatková cena je nižšia ako 5 000,00 € sa toto ustanovenie použije primerane.
(6) Zmluvu o prevode vlastníctva majetku obce pri zákonných výnimkách obecné zastupiteľstvo obce neschvaľuje. Zmluvu o prevode vlastníctva majetku obce obec zverejní v Centrálnom registri zmlúv a na webovom sídle obce.154
(7) Dokumentácia o priebehu schvaľovania prevodu vlastníctva majetku obce pri zákonných výnimkách je súčasťou registratúry obce.



ČASŤ ŠIESTA
NÁJOM MAJETKU OBCE


Článok 23
Spoločné ustanovenia pre nájom majetku obce
(1) Obec a správca majetku obce sú osobami oprávnenými prenechať na dočasné užívanie za odplatu majetok obce (ďalej aj „nájom majetku obce“ v príslušnom gramatickom tvare), ktorý dočasne nepotrebujú na plnenie svojich úloh, inej fyzickej alebo právnickej osobe. Nájom majetku obce nemôže odporovať cieľom a záujmom obce. Obec je osobou oprávnenou prenechať majetok obce do nájmu len na dobu určitú, najviac na dobu desať rokov.

152 najmä zákon o ochrane osobných údajov
153 § 9a odsek 16 zákona o majetku obcí
154 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov

(2) Obec je osobou povinnou pri prenechaní majetku obce do nájmu primerane uplatniť a použiť ustanovenia osobitného predpisu155 a ustanovenia týchto Zásad pre postup obce pri prevode vlastníctva majetku obce spôsobom obchodnej verejnej súťaže alebo spôsobom priameho predaja.156
(3) Obec pri prenechávaní majetku obce do nájmu neuplatní spôsob obchodnej verejnej súťaže ani spôsob priameho nájmu pri nájme:157
a) hnuteľnej veci vo vlastníctve obce, ktorej zostatková cena je nižšia ako 3 500,00 € (ďalej aj „nájom hnuteľnej veci s nižšou cenou“ v príslušnom gramatickom tvare),
b) majetku obce, ktorého trvanie s tým istým nájomcom neprekročí desať dní v kalendárnom mesiaci (ďalej aj „krátkodobý nájom majetku obce“ v príslušnom gramatickom tvare),
c) majetku obce, ak úhrn súm nájomného počas celej doby nájmu nepresiahne 20 000,00 € (ďalej aj „sezónny nájom majetku obce“ v príslušnom gramatickom tvare),
d) nehnuteľného majetku obce registrovanému sociálnemu podniku ako formy investičnej pomoci,
e) majetku obce z dôvodu hodného osobitného zreteľa.
(4) Obec je osobou povinnou prenechať majetok obce do nájmu odplatne minimálne za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci.158
(5) Obec je pri nájme nehnuteľného majetku obce registrovanému sociálnemu podniku ako formy investičnej pomoci osobou oprávnenou prenechať majetok obce do nájmu aj za nižšie nájomné ako je hodnota nájomného zistená na základe porovnania alebo všeobecná hodnota nájomného.159
(6) Hodnota nájomného sa pri nájme majetku obce, ak úhrn súm nájomného počas celej doby nájmu nepresiahne 20 000,00 € určí ako úhrn plnení poskytovaných obci počas celej doby nájmu.160 To platí aj pre jednorazovo poskytnuté plnenie.161
(7) Fyzická osoba, alebo právnická osoba, ktorá má povinnosť zapisovať sa do registra partnerov verejnej správy162 môže užívať majetok obce až splnením povinnosti zápisu.163
(8) Osobitná úprava nájmu poľnohospodárskych pozemkov, poľnohospodárskeho podniku a lesných pozemkov164 vo vlastníctve obce nie je ustanoveniami týchto Zásad dotknutá.
(9) Obec je osobou povinnou prenechať majetok obce do nájmu len na základe písomnej zmluvy o nájme majetku obce uzatvorenej v súlade s rozhodnutím príslušného orgánu obce o úkonoch smerujúcich k nájmu majetku obce.
(10) Zmluva o nájme majetku obce musí byť písomná a musí obsahovať ustanovenia upravujúce zmluvné podmienky najmenej v rozsahu:
a) presne vymedzený účel nájmu majetku obce,



155 § 9aa odsek 1 zákona o majetku obcí
156 Články 15 – 17, 19, 20 týchto Zásad
157 § 9aa odsek 2 zákona o majetku obcí
158 § 9aa odsek 3 zákona o majetku obcí
159 § 9aa odsek 3 zákona o majetku obcí
160 § 9aa odsek 4 zákona o majetku obcí
161 § 9aa odsek 5 zákona o majetku obcí
162 zákon o registri partnerov verejného sektora
163 § 9ab odsek 3 zákona o majetku obcí
164 zákon o nájme poľnohospodárskych pozemkov

b) náklady na bežnú údržbu a bežné opravy majetku obce, s výnimkou nájmu majetku obce ktorého trvanie s tým istým nájomcom neprekročí desať dní v kalendárnom mesiaci, znáša nájomca samostatne, okrem prípadu, ak ide o náklady na rekonštrukciu alebo modernizáciu majetku obce v súlade s rozhodnutím obecného zastupiteľstva obce; zmluva o nájme majetku obce musí vymedziť podmienky kompenzácie pre nájomcu,
c) náklady a zodpovednosť pri revíziách a pravidelných zákonných povinnostiach (najmä požiarna ochrana a revízie zariadení), s výnimkou nájmu majetku obce ktorého trvanie s tým istým nájomcom neprekročí desať dní v kalendárnom mesiaci, znáša nájomca samostatne,
d) doložku o znášaní nákladov za služby spojené s nájmom majetku obce (najmä energie, vodné, stočné a ďalšie médiá),
e) doložku o podmienkach zmeny výšky nájomného v prípade zmeny právneho predpisu, inflácie alebo devalvácie meny, rozhodnutia obecného zastupiteľstva obce,
f) nájomca nie je osobou oprávnenou prenechať prenajatý majetok obce do ďalšieho nájmu,
g) doložku primeranej zmluvnej pokuty pre prípad neplnenia dohodnutých zmluvných podmienok.
(11) Zmluvu o nájme majetku obce obecné zastupiteľstvo obce neschvaľuje. Zmluvu o nájme majetku obce obec zverejní v Centrálnom registri zmlúv a na webovom sídle obce.165

Článok 24
Príslušnosť orgánov obce pre nájom majetku obce
(1) Obecnému zastupiteľstvu obce Babinec je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené:
a) rozhodovať podmienkach a o výške úhrad za:
1. nájom hnuteľnej veci s nižšou cenou a za nájom hnuteľnej veci v správe s nižšou cenou,
2. krátkodobý nájom majetku obce a za krátkodobý nájom majetku obce v správe,
3. sezónny nájom majetku obce
minimálne za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci;166 starosta obce je osobou povinnou pri prenechávaní hnuteľnej veci s nižšou cenou, pri krátkodobom nájme majetku obce a pri sezónnom nájme, v rozsahu svojej príslušnosti rešpektovať rozhodnutie obecného zastupiteľstva obce o podmienkach a o výške úhrad pre tento nájom; ak obecné zastupiteľstvo obce nerozhodne o podmienkach a výške úhrad za nájom hnuteľnej veci s nižšou cenou, za nájom hnuteľnej veci v správe s nižšou cenou, za krátkodobý nájom majetku obce, za krátkodobý nájom majetku obce v správe a za sezónny nájom majetku obce vopred na neurčitý čas a pre neurčitých nájomcov (ďalej aj „sadzobník“ v príslušnom gramatickom tvare), musí o podmienkach a výške úhrady za konkrétny nájom hnuteľnej veci s nižšou cenou, hnuteľnej veci v správe s nižšou cenou, za krátkodobý nájom majetku obce, za krátkodobý nájom majetku obce v správe a za sezónny nájom majetku obce rozhodnúť pred jeho prenechaním do nájmu,

165 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov
166 § 9aa odsek 3 a ďalšie zákona o majetku obcí

b) schvaľovať úkony smerujúce k nájmu majetku obce spôsobom obchodnej verejnej súťaže a spôsobom priameho nájmu, v súlade s primeraným uplatnením ustanovení osobitného predpisu167 a v rozsahu svojej príslušnosti aj s primeraným uplatnením ustanovení týchto Zásad,168
c) schvaľovať úkony smerujúce k nájmu a schvaľovať nájom nehnuteľného majetku obce registrovanému sociálnemu podniku ako formy investičnej pomoci,
d) schvaľovať úkony smerujúce k nájmu majetku obce z dôvodu hodného osobitného zreteľa a schváliť nižšie nájomné169 pri prenechaní majetku obce do nájmu z dôvodu hodného osobitného zreteľa.
(2) Starosta obce Babinec rozhoduje o:
a) nájme hnuteľného majetku obce, ak zostatková cena hnuteľného majetku obce je nižšia ako 3 500,00 € vrátane,
b) nájme majetku obce ktorého trvanie s tým istým nájomcom neprekročí desať dní v kalendárnom mesiaci
c) o nájme majetku obce, ak úhrn súm nájomného počas celej doby nájmu nepresiahne 20 000,00 €
za súčasného rešpektovania rozhodnutia obecného zastupiteľstva obce o podmienkach a o výške úhrad pre tento nájom, v súlade s predchádzajúcim Článkom týchto Zásad.
Zmluvu o nájme majetku obce obecné zastupiteľstvo obce neschvaľuje.
(3) Príslušnosť orgánov obce Babinec upravená ustanoveniami Článku 4 a Článkov 15 – 17, 19, 20 týchto Zásad nie je týmto Článkom dotknutá.

Článok 25
Nájom majetku obce z dôvodu hodného osobitného zreteľa
(1) Obec pri prenechávaní majetku obce do nájmu neuplatní spôsob obchodnej verejnej súťaže ani spôsob priameho nájmu pri nájme majetku obce z dôvodu hodného osobitného zreteľa.
(2) Všeobecná hodnota nájomného pri nájme majetku obce z dôvodu hodného osobitného zreteľa je stanovená znaleckým posudkom, ktorý v deň schvaľovania nájmu z dôvodu hodného osobitného zreteľa obecným zastupiteľstvom obce nie je starší ako deväť mesiacov.170
(3) Obec je osobou oprávnenou prenechať majetok obce do nájmu z dôvodu hodného osobitného zreteľa aj bez stanovenia všeobecnej hodnoty nájomného znaleckým posudkom, ak na základe preukázateľného porovnania s obdobným nájmom alebo inou verejne dostupnou ponukou na nájom obdobnej veci obec zistí, že hodnota nájomného v úhrne za celé obdobie nájmu majetku obce ktorý chce prenechať obec do nájmu z dôvodu hodného osobitného zreteľa neprevyšuje 7 500,00 €.171
(4) Obec je pri nájme majetku obce z dôvodu hodného osobitného zreteľa osobou oprávnenou172 prenechať majetok obce do nájmu aj za nižšie nájomné ako je hodnota nájomného zistená na základe preukázateľného porovnania s obdobným nájmom alebo inou verejne dostupnou ponukou na nájom obdobnej veci, alebo ako je všeobecná

167 § 9a odseky 1 až 8 a 10 až 14 zákona o majetku obcí
168 Článok 4, Články 15 – 17, 19, 20 týchto Zásad
169 § 9aa odsek 3 zákona o majetku obcí
170 § 9aa odsek 2 písmeno e) bod 3. zákona o majetku obcí
171 § 9aa odsek 2 písmeno e) bod 3. zákona o majetku obcí
172 § 9aa odsek 3 zákona o majetku obcí

hodnota nájomného za súčasného splnenia podmienky:173 ak majetok obce ktorý je predmetom zámeru na prenechanie do nájmu z dôvodu hodného osobitného zreteľa bude slúžiť na užívanie obyvateľom obce výhradne na záujmovú činnosť, kultúru, šport, vzdelávanie, osvetovú činnosť. Oprávnením obce dohodnúť nižšie nájomné pri prenechaní majetku obce do nájmu z dôvodu hodného osobitného zreteľa nie sú dotknuté povinnosti obce upravené ustanoveniami osobitného predpisu.174
(5) Za dôvody hodné osobitného zreteľa pri nájme majetku obce je v podmienkach obce Babinec treba považovať najmä:175
a) ak  nájom  majetku  obce  prispeje  k zabezpečeniu  a rozvoju  služieb  a aktivít s verejnoprospešným účelom; za verejnoprospešný účel je treba považovať najmä podporu rozvoja etických a morálnych hodnôt, dostupnosť a rozvoj pracovných príležitostí, aktívnu podporu ochrany a zvýšenie ochrany životného prostredia, zvýšenie  ochrany pred mimoriadnymi udalosťami, podporu zážitkových možností a príležitostí v kultúre, osvete a v športe, podporu uchovania tradícií a rozvoja regionálnych zvykov, podporu prezentácie aktivít detí, seniorov a ďalších komunít obce a obyvateľov obce,
b) ak sa nájmom majetku obce prispeje k jeho účelnejšiemu využitiu alebo ak sa prispeje k účelnejšiemu využitiu majetku inej osoby; za účelnejšie využitie majetku je treba považovať najmä využitie majetku obce do doby nájmu nevyužívaného alebo využívaného len minimálne z dôvodu jeho malej výmery, polohy, prístupu,
c) ak sa nájmom majetku obce podporia významné investície na území obce a v jej bezprostrednom okolí; za významné investície je treba považovať najmä výstavbu bytového domu pre väčší počet osôb, individuálnu výstavbu rodinných domov, výstavbu priemyselnej zóny, výstavbu cesty, dráhy, efektívnejšie využívanie verejných rozvodov a médií najmä vodovodnej sústavy, kanalizačnej sústavy, plynovej sústavy, elektrickej sústavy,
d) ďalšie dôvody, o ktorých pri výkone samosprávy rozhodne obecné zastupiteľstvo obce.
(6) Hodnota nájomného sa pri nájme majetku obce z dôvodu hodného osobitného zreteľa určí ako úhrn plnení poskytovaných obci počas celej doby nájmu.176 To platí aj pre jednorazovo poskytnuté plnenie.177
(7) Obec prostredníctvom zamestnanca obce najmenej na pätnásť dní pred schvaľovaním nájmu a najmenej do schválenia nájmu majetku obce z dôvodu hodného osobitného zreteľa zverejní na úradnej tabuli obce,178 na webovom sídle obce a iným vhodným spôsobom:179
a) zámer prenechať majetok obce do nájmu z dôvodu hodného osobitného zreteľa najmenej v rozsahu:
1. presné a nezameniteľné označenie majetku obce, ktorý je predmetom zámeru nájmu majetku obce:
a. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok

173 § 9 odsek 1 písmeno h) zákona o majetku obcí
174 zákon o štátnej pomoci
175 § 9 odsek 1 písmeno i) zákona o majetku obcí
176 § 9aa odsek 4 zákona o majetku obcí
177 § 9aa odsek 5 zákona o majetku obcí
178 úradná tabuľa aj v súlade s § 34 odsek 2 zákona o e-Governmente
179 § 9aa odsek 2 písmeno e) bod 1. zákona o majetku obcí

evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
b. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
2. presné a nezameniteľné označenie osoby, v prospech ktorej má obec zámer vlastníctvo majetku obce dať do nájmu; právo na ochranu osobných údajov a povinnosti obce pri ochrane osobných údajov 180 nie sú týmto dotknuté,
3. označenie ceny za nájom majetku obce,
4. výslovné zdôvodnenie v čom pre obec spočíva dôvod osobitného zreteľa, v súlade s ustanoveniami týchto Zásad a v súlade s uznesením obecného zastupiteľstva obce, ktorým obecné zastupiteľstvo obce rozhodlo o dôvode hodnom osobitného zreteľa,
b) všeobecnú hodnotu nájomného.
(8) Uznesenie obecného zastupiteľstva obce ktorým obecné zastupiteľstvo obce rozhodlo o zámere nájmu majetku obce z dôvodu hodného osobitného zreteľa nezakladá právny nárok osoby označenej v uznesení, na schválenie nájmu majetku obce z dôvodu hodného osobitného zreteľa.
(9) Po uplynutí minimálnej lehoty na zverejnenie zámeru prenechať majetok obce do nájmu z dôvodu hodného osobitného zreteľa a všeobecnej hodnoty nájomného Obecné zastupiteľstvo obce Babinec prijatím uznesenia trojpätinovou väčšinou všetkých poslancov obecného zastupiteľstva obce rozhodne o nájme majetku obce z dôvodu hodného osobitného zreteľa.
(10) Uznesenie Obecného zastupiteľstva obce Babinec o schválení nájmu majetku obce z dôvodu hodného osobitného zreteľa musí obsahovať najmenej:
a) presné označenie majetku obce prenechávaného do nájmu nezameniteľným spôsobom:
1. pri nehnuteľnom majetku katastrálne územie, číslo listu vlastníctva, pozemok podľa parcelného čísla evidovaného v súbore popisných informácií, pozemok evidovaný ako parcela registra „C“ alebo „E“, výmera pozemku, druh pozemku, súpisné číslo stavby, druh stavby, popis stavby, parcelné číslo pozemku na ktorom je stavba postavená, číslo vchodu, číslo poschodia, číslo bytu / nebytového priestoru, spoluvlastnícky podiel,
2. pri hnuteľnom majetku identifikačné údaje a znaky, ktoré nespochybniteľným spôsobom umožnia nezameniteľnosť hnuteľného majetku obce s inou vecou,
b) presné označenie nájomcu majetku obce nezameniteľným spôsobom; právo na ochranu osobných údajov a povinnosti obce pri ochrane osobných údajov 181 nie sú týmto dotknuté,
c) presné označenie hodnoty nájomného; ak sa majetok obce prenecháva za nižšie nájomné,182 súčasťou uznesenia je aj výslovné uvedenie, že majetok obce sa prenecháva do nájmu v súlade s ustanovením § 9aa odsek 3 zákona o majetku obcí za nižšie nájomné ako je hodnota nájomného zistená na základe porovnania s obdobným nájmom alebo inou verejne dostupnou ponukou na nájom obdobnej veci, alebo ako je


180 najmä zákon o ochrane osobných údajov
181 najmä zákon o ochrane osobných údajov
182 § 9aa odsek 3 zákona o majetku obcí

všeobecná hodnota nájomného a výslovné odôvodnenie nižšieho nájomného v súlade s ustanoveniami týchto Zásad,
d) výslovné zdôvodnenie v čom pre obec spočíva dôvod osobitného zreteľa, v súlade s ustanoveniami týchto Zásad,
e) ostatné obligatórne náležitosti konkrétneho zmluvného typu.
(11) Zmluvu o nájme majetku obce z dôvodu hodného osobitného zreteľa obecné zastupiteľstvo  obce  neschvaľuje.  Zmluvu  o nájme  majetku  obce  obec zverejní v Centrálnom registri zmlúv a na webovom sídle obce.183
(12) Dokumentácia o priebehu schvaľovania nájmu majetku obce z dôvodu hodného osobitného zreteľa je súčasťou registratúry obce.



ČASŤ SIEDMA
MAJETKOVÉ PRÁVA OBCE


Článok 26
Na rozhodovanie o majetkových práva obce je vecne príslušný orgán obce v súlade s ustanoveniami týchto Zásad.184

Článok 27
Nakladanie s finančnými prostriedkami obce uloženými v bankových inštitúciách
(1) Zriadiť bankový účet v komerčnej banke, dohodnúť zmluvné podmienky a uzatvoriť zmluvu s bankovou inštitúciou o zriadení bankového účtu obce je vyhradené starostovi obce.
(2) Vykonávať úkony súvisiace s nakladaním s finančnými prostriedkami obce uloženými v bankových inštitúciách je vyhradené starostovi obce bez obmedzenia výšky dispozície s týmto majetkovým právom. Obligatórnosť základnej finančnej kontroly185 nie je týmto dotknutá. Príslušnosť orgánov obce upravená ustanoveniami týchto Zásad186 nie je týmto dotknutá.

Článok 28
Dôvody pre trvalé alebo dočasné upustenie od vymáhania majetkových práv obce
(1) Obec a správca majetku obce sú osobami povinnými uplatňovať majetkové práva obce včas a vzniknuté pohľadávky vymáhať.
(2) Obec je osobou oprávnenou trvale alebo dočasne upustiť od vymáhania majetkového práva obce alebo jeho časti.187 Na rozhodovanie o trvalom alebo dočasnom upustení od vymáhania majetkového práva obce alebo jeho časti je vecne príslušný orgán obce v súlade s ustanoveniami týchto Zásad.188


183 § 47a Občianskeho zákonníka, § 4 odsek 3, § 5a odsek 6 zákona o slobodnom prístupe k informáciám, zákon o ochrane osobných údajov
184 Článok 4 odsek 2 písmeno f) bod 2. týchto Zásad
185 § 7 zákona o finančnej kontrole
186 Článok 4 týchto Zásad
187 § 10 zákona o majetku obcí
188 Článok 4 odsek 2 písmeno f) bod 3. týchto Zásad

(3) Obec je osobou oprávnenou upustiť od vymáhania majetkového práva obce alebo jeho časti len z dôvodu, ak:
a) je majetkové právo obce zjavne nevymožiteľné, alebo
b) náklady na vymoženie majetkového práva zjavne presiahnu jeho hodnotu a nie je možné očakávať priznanie náhrady trov konania, alebo
c) dlžník požiada o upustenie od vymáhania majetkového práva a preukáže, že splnením záväzku voči obci by bola vážne ohrozená výživa jeho a osôb na neho odkázaných.
(4) Obec je osobou oprávnenou dočasne upustiť od vymáhania majetkového práva obce alebo jeho časti ak je odôvodnený predpoklad, že dôvody pre upustenie od vymáhania majetkového práva alebo jeho časti189 sú len prechodné a do jeho premlčania190 alebo preklúzie pominú. Vecne príslušný orgán obce najneskôr pred uplynutím doby premlčania alebo preklúzie majetkového práva obce alebo jeho časti rozhodne o:
a) trvalom upustení od vymáhania majetkového práva obce alebo jeho časti, ak dôvody pre upustenie od vymáhania191 naďalej trvajú,
b) vymáhaní majetkového práva obce alebo jeho časti, ak dôvody pre upustenie od vymáhania192 pominuli.
(5) Rozhodnutiu vecne príslušného orgánu obce o trvalom alebo dočasnom upustení od vymáhania majetkového práva obce alebo jeho časti vždy predchádza dôsledná analýza. Výrok rozhodnutia príslušného orgánu obce o upustení od vymáhania majetkového práva obce alebo jeho časti musí výslovne obsahovať jeden z dôvodov upravených ustanoveniami týchto Zásad.193 Rozhodnutie o upustení od vymáhania majetkového práva obce, alebo jeho časti musí byť odôvodnené.
(6) Ak dlžník bez vlastného zavinenia nemôže splniť svoj záväzok voči obci v lehote jeho splatnosti, vecne príslušný orgán obce je oprávnený rozhodnúť o povolení dlžníkovi:
a) splniť záväzok formou splátok,
b) odložiť splnenie záväzku za predpokladu písomného uznania záväzku dlžníka voči obci;194 odklad splnenia záväzku je možný najdlhšie do času jeho premlčania.
(7) Ustanovenia tohto článku Zásad sa nevzťahujú na upustenie od vymáhania majetkového práva na úseku miestnych daní a poplatkov.195
(8) Ustanovenia tohto článku Zásad sa nevzťahujú na upustenie od vymáhania majetkového práva, ak záväzok voči obci vznikol v súvislosti s úmyselnou trestnou činnosťou dlžníka.












189 odsek 3 tohto Článku týchto Zásad
190 § 100 a nasledujúce Občianskeho zákonníka
191 odsek 3 tohto Článku týchto Zásad
192 odsek 3 tohto Článku týchto Zásad
193 odsek 3 tohto Článku týchto Zásad
194 § 558 Občianskeho zákonníka, § 323 Obchodného zákonníka
195 zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov

ČASŤ ÔSMA
VKLAD MAJETKU OBCE DO OBCHODNEJ SPOLOČNOSTI


Článok 29
Spoločné ustanovenia pre vklad majetku obce do obchodnej spoločnosti
(1) Obec je pri výkone samosprávy osobou oprávnenou založiť, zrušiť a kontrolovať obchodnú spoločnosť.196
(2) Právne postavenie obchodnej spoločnosti a súvisiace vzťahy upravujú ustanovenia osobitných predpisov.197
(3) Pri nakladaní s majetkovými podielmi na právnických osobách, dôsledkom ktorého je zmena vlastníctva postupuje obec v súlade s ustanoveniami osobitného predpisu.198

Článok 30
Príslušnosť orgánov obce pre vklad majetku obce do obchodnej spoločnosti
(1) Obecnému zastupiteľstvu obce je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:
a) založení a zrušení obchodnej spoločnosti,199
b) schválení zástupcov obce do štatutárnych a kontrolných orgánov obchodnej spoločnosti;200 schválenie zástupcov obce do štatutárnych a kontrolných orgánov obchodnej spoločnosti nie je podmienené návrhom starostu obce,
c) schválení majetkovej účasti obce v zakladanej, alebo v existujúcej obchodnej spoločnosti.201
(2) Starosta obce ako predstaviteľ obce a najvyšší výkonný orgán obce vykonáva pôsobnosť valného zhromaždenia obchodnej spoločnosti, ktorej je obec jediným spoločníkom alebo akcionárom. Ak je obec jedným zo spoločníkov alebo akcionárov obchodnej spoločnosti, starosta obce je zástupcom obce na valnom zhromaždení obchodnej spoločnosti.
(3) Príslušnosť orgánov obce Babinec upravená ustanoveniami Článku 4 týchto Zásad nie je týmto Článkom dotknutá.



ČASŤ DEVIATA
NAKLADANIE S CENNÝMI PAPIERMI


Článok 31
(1) Obec je osobou oprávnenou vydať komunálne dlhopisy. Vydanie komunálnych dlhopisov krytých majetkom obce je jedným z investičných nástrojov obce, výnos dlhopisov ako jeden zo zdrojov do rozpočtu obce môže obec použiť na plnenie samosprávnych úloh.
(2) Podmienky vydávania komunálnych dlhopisov upravujú ustanovenia osobitných predpisov.202

196 § 56 odsek 1 Obchodného zákonníka
197 najmä Obchodný zákonník
198 najmä § 9ab odsek 2 zákona o majetku obcí
199 § 11 odsek 4 písmeno l) zákona o obecnom zriadení
200 § 11 odsek 4 písmeno l) zákona o obecnom zriadení
201 § 11 odsek 4 písmeno l) zákona o obecnom zriadení, § 9 odsek 2 písmeno f) zákona majetku obcí

(3) Obecnému zastupiteľstvu obce je prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené rozhodovať o:
a) emisii komunálnych dlhopisov,
b) objeme vydávaných komunálnych dlhopisov,
c) poverení obchodníka s cennými papiermi, alebo banky na úkony pri vydávaní komunálnych dlhopisov,
d) použití finančných prostriedkov získaných z emisie komunálnych dlhopisov.
Príslušnosť orgánov obce Babinec upravená ustanoveniami Článku 4 týchto Zásad nie je týmto dotknutá.
(4) Výkon práv vyplývajúci z vlastníctva komunálnych dlhopisov realizuje obec s dôrazom na transparentnosť a efektívnosť nakladania s majetkom obce. Pri nakladaní s cennými papiermi postupuje obec v súlade s ustanoveniami osobitného predpisu.203



ČASŤ DESIATA
SPOLOČNÉ, PRECHODNÉ A ZÁVEREČNÉ USTANOVENIA


Článok 32
Spoločné ustanovenia
(1) Zásady hospodárenia a nakladania s majetkom obce Babinec sú záväzné pre starostu obce Babinec, pre všetkých poslancov Obecného zastupiteľstva obce Babinec, pre správcov majetku obce Babinec, pre všetkých zamestnancov obce Babinec a ich ustanovenia sú v primeranom rozsahu povinní dodržiavať všetci, ktorí vstupujú do majetkových vzťahov s obcou Babinec.
(2) Starosta obce oboznámi všetkých zamestnancov obce s týmito Zásadami najneskôr v deň ich účinnosti, u nových zamestnancov obce najneskôr v deň ich nástupu do zamestnania.
(3) Starosta obce zabezpečí, aby s týmito Zásadami boli oboznámené aj štatutárne orgány a všetci zamestnanci právnických osôb zriadených alebo založených obcou, vrátane obchodných spoločností s majetkovou účasťou obce.
(4) Starosta obce priebežne oboznámi zamestnancov obce, štatutárne orgány a zamestnancov právnických osôb zriadených alebo založených obcou so zmenami týchto Zásad.
(5) Starosta obce je osobou oprávnenou vykonávať kontrolu dodržiavania ustanovení týchto Zásad a vyžadovať ich dôsledné plnenie. Kontrolu dodržiavania ustanovení týchto Zásad je oprávnený vykonávať aj hlavný kontrolór obce.
(6) Starosta obce je osobou oprávnenou v rozsahu vecnej príslušnosti vymedzenej starostovi obce ustanovenia týchto Zásad upresňovať a konkretizovať vo svojich príkazoch, pokynoch aj v ustanoveniach ďalších vnútorných predpisov riadenia obce.
(7) Orgány obce sú pri rozhodovaní o nakladaní s majetkom obce viazané rozpočtom obce alebo upraveným rozpočtom obce. Ustanovenia ďalších vnútorných predpisov riadenia obce upravujúce hospodárenie a nakladanie s majetkom obce, alebo s majetkovými právami obce, vydanými v súlade s ustanoveniami príslušných osobitných predpisov,

202 zákon č. 566/2001 Z. z. o cenných papieroch v znení neskorších predpisov, Obchodný zákonník, zákon č. 530/1990 Zb. o dlhopisoch v znení neskorších predpisov, zákon č. 594/2003 Z. z. o kolektívnom investovaní a o zmene a doplnení niektorých zákonov v znení neskorších predpisov
203 najmä § 9ab odsek 2 zákona o majetku obcí

najmä Zásady hospodárenia a nakladania s finančnými prostriedkami obce Babinec, ako aj ustanovenia nariadení obce Babinec upravujúce hospodárenie a nakladanie s majetkom obce, alebo s majetkovými právami obce, najmä nariadenie obce o prevádzkovom poriadku pohrebiska v obci, nariadenie obce o poskytovaní dotácií z rozpočtu obce ako aj vecná príslušnosť orgánov obce upravená uvedenými vnútornými predpismi riadenia obce a nariadeniami obce nie sú ustanoveniami týchto Zásad dotknuté.
(8) Právo na ochranu osobných údajov a povinnosti obce pri ochrane osobných údajov204 nie sú ustanoveniami týchto Zásad dotknuté.
(9) Právo na sprístupnenie informácií na základe žiadosti205 nie je ustanoveniami týchto Zásad dotknuté.
(10) Obligatórnosť finančnej kontroly206 nie je ustanoveniami týchto Zásad dotknutá.
(11) Zásady hospodárenia a nakladania s majetkom obce Babinec sú k dispozícii všetkým zamestnancom obce v elektronickej forme na elektronickom úložisku obce a v tlačenej forme u starostu obce. Zásady hospodárenia a nakladania s majetkom obce Babinec sú k dispozícii aj u štatutárnych orgánov právnických osôb zriadených obcou, obchodných spoločností obce aj obchodných spoločností s majetkovou účasťou obce.
(12) Pokiaľ nie sú ustanoveniami týchto Zásad podrobnejšie upravené podmienky a postupy vzťahujúce sa na pravidlá hospodárenia a nakladania s majetkom obce, zodpovedné subjekty postupujú v súlade s ustanoveniami príslušných osobitných predpisov a na základe správnej úvahy príslušného orgánu obce.

Článok 33
Prechodné ustanovenia
(1) Procesy a postupy začaté v súlade s ustanoveniami vnútorného predpisu účinného pred nadobudnutím účinnosti týchto Zásad (predchádzajúci vnútorný predpis) budú dokončené v súlade s ustanoveniami predchádzajúceho vnútorného predpisu za súčasného splnenia podmienky súladu s aktuálnou legislatívou, s výnimkou ak je účelné a technicky, organizačne, administratívne, účtovne a personálne možné v nich pokračovať už v súlade s týmito Zásadami alebo ak o tom rozhodnú orgány obce v rozsahu svojej príslušnosti.
(2) Zmluvné vzťahy už existujúce do účinnosti týchto Zásad je potrebné dať do súladu s týmito Zásadami. Starosta obce je povinný s takými zmluvnými stranami rokovať a predkladať návrhy v záujme úpravy vzájomných zmluvných vzťahov na zosúladenie so Zásadami hospodárenia a nakladania s majetkom obce Babinec.

Článok 34
Záverečné ustanovenia
(1) Určiť Zásady hospodárenia a nakladania s majetkom obce Babinec, ich zmeny, doplnenia a zrušenie je v súlade s ustanovením § 11 odsek 4 písmeno a) zákona o obecnom zriadení prijatím uznesenia nadpolovičnou väčšinou hlasov prítomných poslancov obecného zastupiteľstva obce vyhradené Obecnému zastupiteľstvu obce Babinec.



204 zákon o ochrane osobných údajov
205 zákon o slobodnom prístupe k informáciám
206 zákon o finančnej kontrole

(2) Zásady hospodárenia  a nakladania  s majetkom obce  Babinec,   v súlade s ustanovením § 9 odsek 1 a ďalšími ustanoveniami zákona o majetku obcí určilo Obecné zastupiteľstvo obce Babinec dňa 25.02.2026 prijatím uznesenia č.4/2026
(3) Nadobudnutím účinnosti týchto Zásad hospodárenia a nakladania s majetkom obce Babinec strácajú účinnosť Zásady hospodárenia a nakladania s majetkom obce platné do 13.03.2026 akonáhle nadobudnú účinnosť nové Zásady hospodárenia
(4) Zásady hospodárenia a nakladania s majetkom obce Babinec nadobúdajú účinnosť dňa 13.03.2026.



[bookmark: _GoBack]     V Babinci, 25.02.2026
Bc. Jaroslav Benda
	starosta obce
